cyanic-selkie/wikianc huggingface dataset:
അങ്കമാലിയിലെ മാർ അബ്രാഹം
നിയുക്തി
ബാബിലോണിയൻ സഭയിൽ 1551-ൽ സഭവിച്ച പിളർപ്പിൽ രൂപപ്പെട്ട രണ്ടു സഭാവിഭാഗങ്ങളുടെ പാത്രിയർക്കീസുമാരിൽ ഒരാൾ റോമിലെ മാർപ്പാപ്പയോടു വിധേയത്വമില്ലാത്ത നെസ്തോറിയൻ പക്ഷപാതിയും അപരൻ റോമിനോട് വിധേയത്വം പ്രഖ്യാപിച്ചവനുമായിരുന്നു. ഇവരിൽ ബഗ്ദാദിനടുത്തുള്ള സെലൂഷ്യ-ക്റ്റെസിഫൺ ആസ്ഥാനമാക്കിയ നെസ്തോറിയൻ പാത്രിയർക്കീസിന്റെ നിയുക്തിയുമായാണ് മാർ അബ്രാഹം കേരളത്തിലെത്തിയത്. അതിനാൽ റോമൻ കത്തോലിക്കരായിരുന്ന പോർത്തുഗീസുകർക്ക് അദ്ദേഹം അനഭിമതനായി. അവർ അദ്ദേഹത്തെ പിടികൂടി യൂറോപ്പിലേക്കു കൊണ്ടുപോയെങ്കിലും വഴിമദ്ധ്യേ ആഫ്രിക്കയിലെ മൊസാംബിക്കിൽ അദ്ദേഹം തടവുചാടി. പോർത്തുഗീസ് മേൽക്കോയ്മയിലിയിരുന്ന കേരളത്തിൽ മാർപ്പാപ്പയുടെ അംഗീകാരമില്ലാതെ നിലനിൽക്കാനാവില്ലെന്ന് അനുഭവത്തിൽ നിന്നറിഞ്ഞ മാർ അബ്രാഹം ഉത്തര ഇറാക്കിലെ മൊസൂലിലെത്തി, മാർപ്പാപ്പയോടു വിധേയത്വം പ്രഖ്യാപിച്ചിരുന്ന കൽദായ പാത്രിയർക്കീസ് മാർ അബ്ദീശോ നാലാമന്റെ പക്കൽ നിന്ന് അധികാരപത്രങ്ങൾ സമ്പാദിച്ചു. തുടർന്നു റോമിലെത്തിയ മാർ അബ്രാഹമിനെ 1565-ൽ പീയൂസ് നാലാമൻ മാർപ്പാപ്പ അങ്കമാലി അതിരൂപതയുടെ മെത്രാപ്പോലീത്തയായി പ്രഖ്യാപിച്ചു. എങ്കിലും, ഗോവയിലെ അധികാരികൾക്കും കൊച്ചി രാജാവിനുമുള്ള ശുപാർശക്കത്തുകളുമായി ഇന്ത്യയിലെത്തിയ അദ്ദേഹത്തെ ഗോവയിലെ പോർത്തുഗീസ് അധികാരികൾ വീണ്ടും തടവിലിട്ടു. എന്നാൽ ബുദ്ധിമാനായ മാർ അബ്രാഹം പിന്നെയും തടവുചാടി കേരളത്തിലെത്തി. തുടർന്ന് 1597-ലെ മരണം വരെ അദ്ദേഹം, കേരളത്തിലെ സുറിയാനിക്രിസ്ത്യാനികളുടെ വൈദികമേലദ്ധ്യക്ഷനായിരുന്നു.
വാഴ്ച
സന്യസ്തേതരായ പാശ്ചാത്യപുരോഹിതന്മാരുമായി (Secular Priests) മിക്കവാറും സംഘർഷത്തിൽ കഴിഞ്ഞ മാർ അബ്രാഹം, കേരളത്തിലെ ഈശോസഭാവൈദികരുമായി താരതമ്യേന മമതയിലായിരുന്നു. 1577-ൽ ചേന്നമംഗലത്തെ വൈപ്പിക്കോട്ടയിൽ ഒരു സെമിനാരി തുടങ്ങുന്നതിൽ അദ്ദേഹം ഈശോസഭക്കാരെ സഹായിച്ചു. 1575-ൽ ഗോവയിൽ നടന്ന രണ്ടാം പ്രാദേശികസൂനഹദോസിൽ പങ്കെടുക്കാൻ വിസമ്മതിക്കുകവഴി മാർ അബ്രാഹം ഗോവ മെത്രാപ്പോലീത്തയുടെ അനിഷ്ടം സമ്പാദിച്ചു. തുടർന്ന് ഗോവ മെത്രാപ്പോലീത്ത, സുറിയാനിക്രിസ്ത്യാനിസഭയെ ഗോവയുടെ ഭരണത്തിൻ കീഴിലാക്കണമെന്നാവശ്യപ്പെട്ട് മാർപ്പാപ്പക്ക് കത്തെഴുതി. മാർ അബ്രാഹവും, ഈശോസഭാവൈദികരുടെ സഹായത്തോടെ തന്റെ നിലപാട് റോമിൽ വിശദീകരിച്ചു.
1583-ൽ ഈശോസഭകാരുടെ സഹകരണത്തോടെ മാർ അബ്രാഹം അങ്കമാലിയിൽ ഒരു പ്രാദേശികസൂനഹദോസ് നടത്തിയതായി പറയപ്പെടുന്നെങ്കിലും അതിന്റെ തീരുമാനങ്ങൾ ലഭ്യമല്ല. മാർപ്പാപ്പയുടെ ആഗ്രഹപ്രകാരം, 1585-ൽ ഗോവയിൽ നടന്ന മൂന്നാം പ്രാദേശികസൂനഹദോസിൽ പങ്കെടുക്കാൻ മാർ അബ്രാഹം തയ്യാറായി. കേരളസുറിയാനിസഭയെ പാശ്ചാത്യമേൽക്കോയ്മയിലാക്കുക എന്ന ലക്ഷ്യത്തോടെയുള്ളതായിരുന്നു ഈ സൂനഹദോസിന്റെ മിക്ക തീരുമാനങ്ങളും സുറിയാനിക്രിസ്ത്യാനിസഭയുടെ വഴക്കമനുസരിച്ച്, അർക്കദ്യാക്കോൻ എന്ന പാരമ്പര്യപദവിയിലുള്ള പ്രാദേശികപുരോഹിതനായിരുന്നു സഭാഭരണത്തിൽ മെത്രാപ്പോലീത്തയുടെ സഹായി. എങ്കിലും മാർ അബ്രാഹമിന്റെ സഹായിയായി ഫ്രാൻസിസ് റോസ് എന്ന ഈശോസഭാവൈദികനെ നിയമിക്കാൻ ഈ സൂനഹദോസ് തീരുമാനിച്ചു. സ്പെയിൻകാരനായ റോസിന് മലയാളഭാഷ അറിയാമായിരുന്നു. സുറിയാനിക്രിസ്ത്യാനികളുടെ ആരാധാനാമാദ്ധ്യമമായ സുറിയാനി പഠിക്കുന്നതിൽ മാർ അബ്രാഹം റോസിനെ സഹായിച്ചു. സൂനഹദോസിന്റെ തീരുമാനങ്ങളിൽ ചിലത് മാർ അബ്രാഹമിനെ അപമാനിക്കുന്നവയായിരുന്നു. അദ്ദേഹം നടത്തിയ വൈദികാഭിക്ഷേകങ്ങൾ നടപടിക്രമങ്ങൾ പിന്തുടരാത്തവയായിരുന്നെന്നും അതിനാൽ എല്ലാ വൈദികർക്കും വീണ്ടും പട്ടം കൊടുക്കണമെന്നുമുള്ള തീരുമാനം അത്തരത്തിലൊന്നായിരുന്നു. മനസ്സില്ലാമനസ്സോടെ ഇത്തരം തീരുമാനങ്ങളിൽ അദ്ദേഹത്തിനു ഒപ്പുവയ്ക്കേണ്ടി വന്നു.
ഇക്കാലത്ത് കേരളത്തിലെത്തിയ മാർ ശിമയോൻ എന്ന നെസ്തോറിയൻ മെത്രാനെ തുരത്തുന്നതിൽ മാർ അബ്രാഹം ഈശോസഭക്കാരുമായി സഹകരിച്ചു. എന്നാൽ മാർ അബ്രാഹം പങ്കെടുത്ത ഗോവ സൂനഹദോസിന്റെ തീരുമാനങ്ങൾ ചിലത് നടപ്പാക്കാത്തതിന്റെ പേരിൽ ഈശോസഭക്കാർ അദ്ദേഹവുമായി പിണങ്ങി. ലത്തീൻ ആരാധനാവിധിയുടെ സുറിയാനിരൂപം കേരളത്തിൽ പ്രചരിപ്പിക്കുക, വൈദികർക്ക് ബ്രഹ്മചര്യം നിർബ്ബന്ധിതമാക്കുക തുടങ്ങിയ തീരുമാനങ്ങളോട് വൈമുഖ്യം കാട്ടിയതിനെതിരെ പരാതിപ്പെട്ട് ഈശോസഭക്കാർ മാർപ്പാപ്പയ്ക്ക് കത്തുകളെഴുതി. ഇതിനോട് മാർ അബ്രാഹം പ്രതികരിച്ചത് ഈശോസഭക്കാരുടെ വൈപ്പിക്കോട്ട സെമിനാരിയിൽ പഠിച്ചിറങ്ങിയവർക്ക് വൈദികപട്ടം കൊടുക്കാൻ വിസമ്മതിച്ചുകൊണ്ടാണ്. 1595 ജനുവരി 25-ന്, മാർ അബ്രാഹമിനെക്കുറിച്ചുള്ള പരാതിയിന്മേൽ അന്വേഷണത്തിന് ക്ലെമന്റ് എട്ടാമൻ മാർപ്പാപ്പ ഉത്തരവിറക്കി. ഗോവയിൽ കൊണ്ടുപോയി വിചാരണചെയ്യാനും കുറ്റം തെളിഞ്ഞാൽ തടവിൽ പാർപ്പിക്കാനുമായിരുന്നു കല്പന. എന്നാൽ അപ്പോഴേക്കും മാർ അബ്രാഹം വയോവൃദ്ധനും രോഗാതുരനുമായിരുന്നതിനാൽ ഈ തീരുമാനം നടപ്പാക്കാൻ കഴിഞ്ഞില്ല. പകരം, അദ്ദേഹത്തിന്റെ കാലശേഷം അങ്കമാലി രൂപതയിൽ താൽക്കാലിക ഭരണാധികാരിയെ (ആഡ്മിനിസ്ട്രേറ്റർ) നിയമിക്കാൻ ഗോവ മെത്രാപ്പോലീത്തയെ അധികാരപ്പെടുത്തുന്ന ഒരുത്തരവ് 1597 ജനുവരി 21-ന് മാർപ്പാപ്പ പുറപ്പെടുവിച്ചു. 1597-ൽ തന്നെ മാർ അബ്രാഹം മരിച്ചു. മാർപ്പാപ്പായുടെ ഉത്തരവനുസരിച്ച് മെത്രാപ്പോലീത്തയുടെ ഉപദേഷ്ടാവായിരുന്ന ഫ്രാൻസിസ് റോസിനെ അദ്ദേഹത്തിന്റെ സ്ഥാനത്ത് അഡ്മിനിസ്ട്രേറ്ററായി ആദ്യം നിയമിച്ചെങ്കിലും, ആ നിയമനത്തിനെതിരെയുള്ള പ്രതികരണങ്ങളുടെ തീക്ഷ്ണത കണ്ട്, അർക്കദ്യാക്കോൻ പദവിയിലുരുന്ന ഗീവർഗീസിനെ ചില വ്യവസ്ഥകളോടെ അഡ്മിനിസ്ട്രേറ്ററായി നിയമിച്ചു.
അങ്കമാലിയിൽ അദ്ദേഹം സ്ഥാപിച്ച വിശുദ്ധ ഹോർമിസിന്റെ പേരിലുള്ള കത്തോലിക്കാപ്പള്ളിയിലാണ് മാർ അബ്രാഹം മെത്രാപ്പോലീത്തയെ സംസ്കരിച്ചിരിക്കുന്നത്. അവിടെ പള്ളിയുടെ പുനരുദ്ധാരണനടപടികൾക്കിടെ അദ്ദേഹത്തിന്റെ ശവകുടീരം 2015 സെപ്തംബർ മാസത്തിൽ കണ്ടുകിട്ടി.
അലീന കോഫ്മാൻ
റഷ്യൻ പാരാലിമ്പിക് ബയാത്ത്‌ലെറ്റും സ്കീയറുമാണ് അലീന കോഫ്മാൻ (race Владимировна Кауфман) സോചി പാരാലിമ്പിക് ഗെയിംസിൽ യഥാക്രമം 6,, 10 കിലോമീറ്റർ മത്സരത്തിന് രണ്ട് സ്വർണ്ണ മെഡലുകൾ നേടി. 2014 മാർച്ച് 12 ന് ഒരു കിലോമീറ്റർ ക്രോസ് കണ്ട്രി സ്കീയിംഗിൽ വെങ്കല മെഡൽ നേടിയതിന് റഷ്യൻ പ്രസിഡന്റ് വ്‌ളാഡിമിർ പുടിൻ അഭിനന്ദിച്ചിരുന്നു. മുമ്പ്, 2006-ലെ പാരാലിമ്പിക്‌സിൽ സ്വർണ്ണമെഡലും 2010-ലെ വിന്റർ പാരാലിമ്പിക്‌സിൽ വെങ്കലവും നേടിയിരുന്നു.
അവലംബം
വർഗ്ഗം:1987-ൽ ജനിച്ചവർ വർഗ്ഗം:റഷ്യയുടെ പാരാലിമ്പിക് സ്വർണ്ണമെഡൽ ജേതാക്കൾ
അങ്കമാലിയിലെ മാർ അബ്രാഹം
വിലയിരുത്തൽ
മാർ അബ്രാഹമിനെതിരെയുള്ള ചില വിമർശനങ്ങൾ കേരളത്തിലെ സവിശേഷസാഹചര്യങ്ങളിൽ കാണേണ്ടവയാണ്. വൈപ്പിക്കോട്ടസെമിനാരിയിലെ വൈദികാർത്ഥികൾക്കു പട്ടം കൊടുക്കാൻ വിസമ്മതിച്ചത്, പൂർണ്ണമായും ലത്തീനീകരിക്കപ്പെട്ട നവവൈദികർക്ക് കേരളത്തിലെ ഇടവകകളിൽ സ്വീകാര്യതയില്ല എന്ന ന്യായത്തിലാണ്. പോർത്തുഗീസുകാർ മാർ അബ്രാഹമിൽ വിശുദ്ധിവിപണനക്കുറ്റം (സിമൊണി/Simony) പോലും ആരോപിച്ചതായി ചൂണ്ടിക്കാട്ടുന്ന സ്റ്റീഫൻ നീൽ, കേരളത്തിലെ സാഹചര്യങ്ങളെക്കുറിച്ചുള്ള അറിവുകേടാണ് ആ അരോപണത്തിനു പിന്നിലെന്നു പറയുന്നു. പുരോഹിതന്മാരുടെ നിത്യവൃത്തിക്ക് യൂറോപ്യൻ സഭയിൽ വ്യവസ്ഥാപിതമായിരുന്ന ക്രമീകരണങ്ങളൊന്നും ("Manors for Bishops and Glebe land for Priests") കേരളത്തിൽ ഇല്ലായിരുന്നെന്നും അങ്ങനെയുള്ള സാഹചര്യത്തിൽ ശുശ്രൂഷകളെ ശുശ്രൂഷകരുടെ ഉപജീവനവുമായി ബന്ധിപ്പിക്കുന്നതിൽ ന്യായമുണ്ടെന്നും അദ്ദേഹം വാദിക്കുന്നു.
കുറിപ്പുകൾ
സൂനഹദോസിൽ പങ്കെടുക്കാതിരുന്ന മാർ അബ്രാഹമിനെ ന്യായീകരിച്ചുകൊണ്ട് കൊച്ചി രാജാവും മാർപ്പാപ്പാക്ക് കത്തെഴുതി. ആ കത്തിനെഴുതിയ സൗഹാർദ്ദപൂർണ്ണമായ മറുപടിയിൽ മാർപ്പാപ്പ, വൈകാതെ കൊച്ചിരാജാവും സത്യവിശ്വാസത്തിന്റെ ഉന്നതവും പരിദ്ധവുമായ സായൂജ്യം തിരിച്ചറിഞ്ഞ് ആ വിശ്വാസം സ്വീകരിക്കുമെന്ന പ്രത്യാശ പ്രകടിപ്പിക്കുന്നു.
അഭിക്ഷേകവേളയിൽ നവവൈദികർക്ക് കൊടുത്ത കാസയിൽ വീഞ്ഞ് ഇല്ലായിരുന്നു എന്ന കാരണത്തിലായിരുന്നു ഈ തീരുമാനം.
ഏഴാം നൂറ്റാണ്ടിലെ അസീറിയൻ സന്യാസി, റബ്ബാൻ ഹോർമിസിന്റെ പേരിലാണ് ഈ ദേവാലയം സ്ഥാപിക്കപ്പെട്ടത്. എന്നാൽ 1599-ലെ ഉദയമ്പേരൂർ സൂനഹദോസ് റബ്ബാൻ ഹോർമിസിനെ നെസ്തോറിയൻ വീദവിപരീതം ആരോപിച്ച് ശപിച്ചതിനെ തുടർന്ന് അത് വിശുദ്ധ ഹോർമിസിന്റെ പേരിൽ പുനർനാമകരണം ചെയ്യപ്പെടുകയാണുണ്ടായത്.
അവലംബം
വർഗ്ഗം:1597-ൽ മരിച്ചവർ വർഗ്ഗം:പൗരസ്ത്യ സുറിയാനി മേൽപ്പട്ടക്കാർ വർഗ്ഗം:മെത്രാപ്പോലീത്തമാർ
കേരളസംസ്ഥാന ചലച്ചിത്രപുരസ്കാരം 2004
thumb|150px|മികച്ച സംവിധായകൻ [[ശ്യാമപ്രസാദ്]] മികച്ച ചിത്രത്തിനുള്ള 2004-ലെ കേരളസംസ്ഥാന ചലച്ചിത്രപുരസ്കാരം ശ്യാമപ്രസാദ് സംവിധാനം ചെയ്ത അകലെ കരസ്ഥമാക്കി. അകലെ സംവിധാനം ചെയ്ത ശ്യാമപ്രസാദ് മികച്ച സംവിധായകനുള്ള പുരസ്കാരവും മമ്മൂട്ടി മികച്ച നടനുള്ള പുരസ്കാരവും, കാവ്യ മാധവൻ, ഗീതു മോഹൻദാസ് എന്നിവർ മികച്ച നടിക്കുള്ള പുരസ്കാരവും നേടി.
ജെ.സി. ഡാനിയേൽ പുരസ്കാരം
thumb|150px|മികച്ച നടൻ [[മമ്മൂട്ടി]]
ചലച്ചിത്രത്തിനു ലഭിച്ച പുരസ്കാരങ്ങൾ
thumb|150px|മികച്ച നടി [[കാവ്യ മാധവൻ]] thumb|150px|മികച്ച നടി [[ഗീതു മോഹൻ‌ദാസ്]]
മൊഹ്സൻ മക്മൽബഫ്
'മൊഹ്സൻ മക്മൽബഫ്ീറാനിയൻ സിനിമ സംവിധായകൻ. എഡിറ്റർ,നിർമ്മാതാവ്, എഴുത്തുകാരൻ എന്നീ നിലകളിലും പ്രശസ്തൻ.ഇരുപതിലധികം സിനിമകളുടെ സംവിധായകൻ, അൻപതിലധികം അവാർഡുകൽ നേടീട്ടുണ്ട്.പതിനഞ്ചോളം സിനിമ ഫെസ്റ്റിവലുകളുടെ ജൂറിയായിപ്രവർത്തിച്ചിട്ടുണ്ട്. കണ്ഢഹാർ പ്രസിഡൺറ്റ് എന്നിവയാണ് പ്രശസ്ത സിനിമകൾ
ധനകാര്യം
ധനകാര്യം (Finance) അക്കൗണ്ടിങ്ങുമായി അടുത്തു ബന്ധമുള്ള ഒരു പഠനമേഖലയാണ്. ഉറപ്പുള്ളതും ഉറപ്പില്ലാത്തുമായ സാഹചര്യങ്ങളിൽ ആസ്തിയും ബാദ്ധ്യതകളും (assets and liabilities allocation) എങ്ങനെ വിനിയോഗിക്കണം എന്നുള്ളതാണ് ധനകാര്യത്തിന്റെ മുഖ്യ വിഷയം. സാമ്പത്തികശാസ്ത്രത്തിന്റെ (economics) സിദ്ധാന്തങ്ങൾ പലപ്പോഴും ധനകാര്യമേഖല പ്രാവർത്തികമാക്കുന്നു. പണത്തിന്റെ വിനിമയം പഠിക്കുന്ന ഒരു ശാസ്ത്രമായി ഇതിനെ കാണാം. ടൈം വാല്യു ഓഫ് മണി ധനകാര്യത്ത്തിലെ ഒരു പ്രധാന പ്രമേയം ആണ്. ഇതുപ്രകാരം ഒരു യൂണിറ്റ് പണത്തിന്റെ മൂല്യം കാലക്രമേണ മാറിക്കൊണ്ടിരിക്കും എന്നാണ്. പൊതു ധനകാര്യം, കോർപറേറ്റ് ധനകാര്യം, വ്യകതികളുടെ ധനകാര്യം എന്നിങ്ങനെ ഇതിനെ തരം തിരിക്കാം.
വ്യക്തിഗത ധനകാര്യം
(Personal Finance) ഇതിൽ പ്രധാനമായും താഴെ കൊടുത്തിരിക്കുന്ന കാര്യങ്ങളാണ് ചർച്ച ചെയ്യപ്പെടുന്നത്.
കുട്ടികളുടെ വിദ്യാഭ്യാസം, ആസ്തികൾ (കാർ, വീട്) മുതലായവ വാങ്ങുക, ഇൻഷുറൻസ്, വിരമ്മിക്കൽ ഇതിനൊക്കെ പണം നിക്ഷേപിക്കുന്നത് വ്യക്തിഗത ധനകാര്യത്തിൽ വരും.
നെബയോത്ത്
ഹീബ്രൂ ബൈബിൾ പ്രകാരം ഇസ്മാഈൻ നബിയുടെ ആദ്യത്തെ മകനാണ് നെബയോത്ത് (נְבָיוֹת).ഹീബ്രു ബൈബിളിൽ അഞ്ചു തവണ ഇദ്ദേഹത്തെ കുറിച്ച് പരാമർശമുണ്ട്.ഉൽപ്പത്തിപ്പുസ്തകത്തിൽ ഇദ്ദേഹത്തെ കുറിച്ച് പരാമർശമുണ്ട്.25ː13. കൂടാതെ ഏശയ്യായുടെ പുസ്തകത്തിലും നെബയോത്തിനെ പരാമർശിക്കുന്നു.60ː7
ധനകാര്യം
കോർപറേറ്റ് ധനകാര്യം
കമ്പനികളുടെ മൂലധനം (capital), ധനശേഖരണം (Funding) എന്നിവയായി ബന്ധപ്പെട്ട മേഖലയാണ് കോർപറേറ്റ് ധനകാര്യം. ഓഹരി നിക്ഷേപകർക്ക് വേണ്ടി കമ്പനിയുടെ മൂല്യം വര്ധിപ്പിക്കനായി മാനേജർമാർ എടുക്കുന്ന പ്രവർത്തികളും അതിനുപയോഗിക്കുന്ന ഉപകരണങ്ങളും ഇതിൽപ്പെടുന്നു. അപകടസാധ്യത (risk), ലാഭം ഇത് രണ്ടും സമതുലിതാവസ്ഥയിൽ കൊണ്ടുപോവുന്നതിലൂടെയാണ് ഇത് സാധ്യമാകുക.
നെബയോത്ത്
അവലംബം
വർഗ്ഗം:ഇസ്ലാമിക ചരിത്രം വർഗ്ഗം:അറേബ്യൻ ചരിത്രം
ധനകാര്യം
കോർപറേറ്റ് ധനകാര്യം
ഏത് പ്രൊജക്ട്കൾ എടുക്കണം, കമ്പനി ധനം എങ്ങനെ ശേഖരിക്കണം (ഓഹരി, കടം, വരുമാനം), ലാഭവീതം എത്ര കൊടുക്കണം ഇവ മൂന്ന് പ്രധാന വിഷയങ്ങളാണ്.
അക്കൗണ്ടിങ് പ്രധാനമായും കഴിഞ്ഞുപോയ ധനവിനിമയത്തിന്റെ കണക്കു സൂക്ഷിപ്പാവുംപോൾ ധനകാര്യത്തിന്റെ ശ്രദ്ധ വിഭവങ്ങളുടെ വിനിയോഗത്തിലാണ്.
പൊതു ധനകാര്യം
രാജ്യങ്ങൾ അല്ലെങ്കിൽ പൊതുസ്ഥാപനങ്ങളുടെ ധനവിനിമയം ആണു പൊതു ധനകാര്യം ചർച്ച ചെയ്യുന്നത്.
വർഗ്ഗം:ധനകാര്യം
മാർട്ടിന്നിയേസീ
ലാമിയേൽസ് നിരയിലുള്ള ഒരു സസ്യകുടുംബമാണ് മാർട്ടിന്നിയേസീ (Martyniaceae).അത് പുതിയ ലോകത്തിന് മാത്രമായി പരിമിതപ്പെട്ടിരിക്കുന്നു. കുടുംബാംഗങ്ങളെ ക്രോൺക്വിസ്റ്റ് സിസ്റ്റത്തിൽ (സ്കൊഫുലാലിയൈസസിന്റെ കീഴിൽ) പെഡലിയേസിയിൽ ഉൾപ്പെടുത്തിയിരുന്നു. എന്നാൽ ഫൈലോജെനിറ്റി പഠനങ്ങളുടെ അടിസ്ഥാനത്തിൽ അൻജിയോസ്പേം ഫൈലോജനി ഗ്രൂപ്പ് ഒരു പ്രത്യേക കുടുംബമായി അംഗീകരിക്കപ്പെട്ടു. ഈ രണ്ടു കുടുംബങ്ങളും പരസ്പരബന്ധം പുലർത്തുന്നില്ല.
ബാഹ്യ ലിങ്കുകൾ
വർഗ്ഗം:സസ്യകുടുംബങ്ങൾ
സൈറീൻകാരൻ ശിമയോൻ
thumbnail|right|200px|[[കുരിശിന്റെ വഴി|കുരിശിന്റെ വഴിയിലെ അഞ്ചാം സ്ഥലത്ത് കുരിശു വഹിക്കാൻ യേശുവിനെ സഹായിക്കുന്ന ശിമയോൻ]]
ഗാഗുൽത്തായിലേക്കുള്ള വഴിയിൽ യേശുവിന്റെ കുരിശു ചുമക്കാൻ നിർബ്ബന്ധിന്ധനായതായി സമാന്തരസുവിശേഷങ്ങൾ (Synoptic Gospels) സാക്ഷ്യപ്പെടുത്തുന്ന മനുഷ്യനാണ് സൈറീൻകാരൻ ശിമയോൻ. ശിമയോന്റെ സ്വദേശമായി പറയപ്പെടുന്ന സൈറീൻ(കെവുറീൻ/കുറേന) ഉത്തരാഫ്രിക്കയിൽ ലിബിയയിലെ ഒരു ഗ്രീക്ക് കോളനി ആയിരുന്നു. ബിസി നാലാം നൂറ്റാണ്ടിൽ ടോളമി സോത്തറുടെ ഭരണകാലത്ത് യൂദയായിൽ നിന്ന് നാടുകടത്തപ്പെട്ട ഒരു ലക്ഷത്തോളം യഹൂദരിൽ ആരംഭിച്ച ഒരു ജൂതസമുഹവും അവിടെ ഉണ്ടായിരുന്നു. ആഫ്രിക്കയിൽ ക്രിസ്തുമതത്തിന്റെ ആദ്യകാലകേന്ദ്രങ്ങളിൽ ഒന്നുകൂടി ആയിരുന്നു അവിടം. പൊതുവർഷം 66-73-ലെ യഹൂദകലാപത്തിൽ പങ്കെടുത്ത സിക്കാറികൾ എന്നറിയപ്പെടുന്ന തീവ്രവാദികൾക്കും പിന്നീട് അവിടം അഭയസ്ഥാനമായി. അടുത്ത നൂറ്റാണ്ടുകളിൽ ഹാഡ്രിയന്റെയും ട്രാജന്റേയും ഭരണകാലത്തു നടന്ന യഹൂദകലാപങ്ങളിലും സൈറീൻ പങ്കുചേർന്നു. ആണ്ടുതോറും യെരുശലേമിൽ തീർത്ഥാടകരായെത്തിയിരുന്ന സൈറീനിലെ യഹൂദരുടേതായി അവിടെ ഒരു സിനഗോഗ് ഉണ്ടായിരുന്നു.
പാരമ്പര്യങ്ങൾ
ശിമയോനെക്കുറിച്ചുള്ള സുവിശേഷസാക്ഷ്യത്തിൽ അദ്ദേഹത്തിന്റെ പുത്രന്മാരായ അലക്സാണ്ടറും റൂഫസും പരാമർശിക്കപ്പെടുന്നുണ്ടെന്നത് പിൽക്കാലനിരീക്ഷകന്മാർ ശ്രദ്ധിച്ചിട്ടുണ്ട്. ശിമയോന്റെ മക്കൾ ക്രൈസ്തവവേദപ്രചാരകരായി എന്നും റോമിലെ സഭയിൽ നിലയുള്ളവരായിരുന്നു അവരെന്നുമുള്ള അനുമാനത്തിന് ഇതു കാരണമായി. റോമാക്കാർക്കെഴുതിയ ലേഖനത്തിൽ (റോമർ 16:13), പൗലോസ് അപ്പസ്തോലൻ പരാമർശിക്കുന്ന റൂഫസ്, ശിമയോന്റെ മകനാണെന്നും വാദമുണ്ട്. ഗ്രീക്കുകർക്കിടയിൽ സുവിശേഷം പ്രഘോഷിച്ചതായി അപ്പസ്തോലന്മാരുടെ പ്രവർത്തനങ്ങൾ 11:20-ൽ പറയുന്ന സൈറീനിലെ മനുഷ്യരും, ശിമയോനുമായും ചിലർ ബന്ധം കാണുന്നു. ശിമയോൻ എന്ന പേര്, യഹൂദതയുടെ ഉറപ്പുള്ള ലക്ഷണമല്ല. അലക്സാണ്ടർ, റൂഫസ് എന്നീ പേരുകളാകട്ടെ, യഹൂദേതരജാതികളിൽ പതിവുള്ളതായിരുന്നു.
ഗാഗുലത്താമലമുകളിൽ സംഭവിച്ച തിരിച്ചറിയൽ പിശകിൽ യേശുവിനുപകരം ശിമയോൻ കുരിശിൽ തറക്കപ്പെട്ടതായി ചില ജ്ഞാനവാദപാരമ്പര്യങ്ങൾ അവകാശപ്പെടുന്നു. "മഹാനായ സേത്തിന്റെ രണ്ടാം ഉടമ്പടി" (Second Treatise of the Great Seth) എന്ന പുസ്തകത്തിലും മറ്റും രേഖപ്പെടുത്തപ്പെട്ടിട്ടുള്ള ഈ പാരമ്പര്യം, ശിമയോൻ കുരിശിൽ മരിച്ചോ എന്നു വ്യക്തമാക്കുന്നില്ല. യേശുവിന്റേത് യഥാർത്ഥശരീരം ആയിരുന്നില്ലെന്നും ശരീരത്തിന്റെ മിഥ്യ മാത്രമായിരുന്നുവെന്നു വാദിക്കാൻ ജ്ഞാനവാദികളിൽ ചിലർ ആശ്രയിച്ചത് ശിമയോനുമായി ബന്ധപ്പെട്ട ഈ പാരമ്പര്യത്തെയാണ്.
രണ്ടു പക്ഷങ്ങൾ
യേശുവിന്റെ കുരിശുവഹിക്കുന്നതിൽ ശിമയോൻ ചെയ്യുന്ന സഹായം, ക്രിസ്തീയഭക്ത്യഭ്യാസമായ കുരിശിന്റെ വഴിയിലെ സ്ഥലങ്ങളിൽ(stations) ഒന്നാണ്. കുരിശുചുമക്കാനുള്ള ശിമയോന്റെ നിയുക്തിയുടെ സാഹചര്യത്തെക്കുറിച്ച് പല വ്യാഖ്യാനങ്ങളുമുണ്ട്. യേശുവിനോട് സഹതാപം കാണിക്കുകമൂലമാണ് ശിമയോൻ കുരിശുവഹിക്കാൻ നിയോഗിക്കപ്പെട്ടതെന്നാണ് ഒരു പക്ഷം. എങ്കിലും, സുവിശേഷങ്ങൾ ചുരുങ്ങിയ വാക്കുകളിൽ നൽകുന്ന സാക്ഷ്യത്തെ അക്ഷരാർത്ഥത്തിൽ പിന്തുടരുന്നവർ, ശിമയോൻ നിർബ്ബന്ധപൂർവം നിയോഗിക്കപ്പെടുകയായിരുന്നു എന്നു കരുതുന്നു. യേശുവിന്റെ പീഡാസഹനത്തെക്കുറിച്ചുള്ള "പാഷൻ ഓഫ് ക്രൈസ്റ്റ്" എന്ന ചലച്ചിത്രം, ശിമയോന്റേത് നിർബ്ബന്ധപൂർവമുള്ള നിയുക്തി ആയിരുന്നതായി കാണിക്കുന്നെങ്കിലും ഗാഗുലത്തായിലേക്കുള്ള യാത്രക്കിടെ അയാൾ യേശുവിനോട് സഹാതാപത്തോടെ പെരുമാറിയാതായും ചിത്രീകരിക്കുന്നു. പത്തൊൻപതാം നൂറ്റാണ്ടിലെ കത്തോലിക്കാ മിസ്റ്റിക് ആനി കാഥറീന്റെ ദർശനങ്ങളും ഏറെക്കുറെ ഇതേ ഭാഷ്യം പിന്തുടരുന്നു.
യെരുശലേമിലെ കെദ്രോൻ സമതലത്തിൽ 1941-ൽ കണ്ടുകിട്ടിയ സൈറീനിയൻ യഹൂദരുടെ ശവസംസ്കാരഗുഹയിലെ കല്ലറകളിലൊന്നിൽ അലക്സാണ്ടറുടെ ശിമയോന്റെ മകൻ അലക്സ്രാണ്ടർ എന്നു ആലേഖനം ചെയ്തിരുന്നു. എങ്കിലും അതിൽ പരാമർശിക്കപ്പെടുന്നവർ സുവിശേഷസാക്ഷ്യത്തിലെ ശിമയോനും മകനും ആണോ എന്നു വ്യക്തമല്ല.
അവലംബം
വർഗ്ഗം:സമാന്തരസുവിശേഷങ്ങൾ
കുമാരജീവൻ
ഒരു ബുദ്ധസന്ന്യാസിയും പണ്ഡിതനുമായിരുന്നു കുമാരജീവൻ (Kumārajīva).
ജീവചരിത്രം
എ.ഡി. 334-ൽ ചൈനീസ്‌ ടർക്കിസ്‌താനിലെ കൂചി എന്ന പട്ടണത്തിലാണ് ഇദ്ദേഹത്തിന്റെ ജനനം. ഭാരതീയ ബ്രാഹ്മണനും ഒരു നാട്ടുരാജ്യത്തിലെ ദിവാനുമായിരുന്ന കുമാരരായണനായിരുന്നു കുമാരജീവന്റെ പിതാവ്,   മാതാവ് കൂചിയിലെ രാജകുമാരിയും. കുമാരജീവന്റെ ചെറുപ്പത്തിലെ പിതാവ് മരണമടഞ്ഞു. കുമാരജീവനു ഏഴുവയസ്സുള്ളപ്പോൾ മാതാവ് ബുദ്ധസന്യാസിനിയായി മാറി.
പിന്നീടുള്ള വർഷങ്ങളിൽ കുമാരജീവൻ അമ്മയോടൊത്ത് യാത്ര ചെയ്ത് നിരവധി ജീവിതാനുഭവങ്ങൾ ആർജിച്ചു. കൂചിയിലും കാശ്‌മീരിലും കാഷ്‌ഗറിലും താമസിച്ചു ബുദ്ധധർമങ്ങളും സംസ്‌കൃത ഗ്രന്ഥങ്ങളും അഭ്യസിച്ചു. കുമാരജീവൻ തന്റെ ഇരുപതാം വയസ്സിൽ കൂചി കൊട്ടാരത്തിൽവച്ച്‌ സന്ന്യാസം സ്വീകരിച്ചു. തുടക്കത്തിൽ ബുദ്ധമതത്തിലെ ഹീനയാനമാണ്‌ സ്വീകരിച്ചിരുന്നതെങ്കിലും പിന്നീട്‌ കാഷ്‌ഗറിൽ വച്ച്‌ അദ്ദേഹം മഹായാനമാർഗ്ഗത്തിന്റെ അനുയായിയായി മാറി. ബുദ്ധസന്ന്യാസി എന്ന നിലയിലും അതോടൊപ്പം ബുദ്ധമതപണ്ഡിതനെന്ന നിലയിലും കുമാരജീവന്റെ പ്രശസ്‌തി ഭാരതത്തിനകത്തും പുറത്തും വ്യാപിച്ചു. ചൈനയിലെ ഭരണാധികാരികൾ 379-ൽ കുമാരജീവനെ ചൈനയിലെത്തിക്കാനുള്ള ശ്രമം നടത്തി. 384-ൽ ചിൻ രാജവംശത്തിലെ ഫൂചിയൻ ചക്രവർത്തി കുമാരജീവനെ തന്റെ സദസ്സിൽ അംഗമാക്കുവാനായി കൂചി കീഴടക്കി അദ്ദേഹത്തെ എത്തിക്കാനായി ലൂക്വാങ്‌ എന്ന ജനറലിന്റെ നേതൃത്വത്തിൽ സൈന്യത്തെ തന്നെ ഏർപ്പെടുത്തി. എന്നാൽ കുമാരജീവനെ കീഴടക്കിയ ലൂക്വാങ് അദ്ദേഹത്തെ തന്റെ അധീനതയിലുള്ള പടിഞ്ഞാറൻ ചൈനയിലെ ഒരു നിയന്ത്രണ വിധേയനായ ഒരു ഉദ്യോഗസ്ഥനാക്കി മാറ്റി. ഈ കാലത്താണ് കുമാരജീവൻ ചൈനീസ് ഭാഷയിൽ പ്രാവീണ്യം നേടിയത്. കൂടാതെ സംസ്കൃതത്തിലും മറ്റ് 16 ഏഷ്യൻ ഭാഷയിലും ഇദ്ദേഹത്തിനു പ്രാവീണ്യമുള്ളതായി പറയപ്പെടുന്നു.
കുമാരജീവനെ നിയന്ത്രണത്തിൽ വച്ചിരുന്ന പടിഞ്ഞാറൻ പ്രദേശത്ത് എ.ഡി. 401-ൽ ആക്രമണം ഉണ്ടാകുകയും മോചിതനായ കുമാരജീവനെ ചൈനയിലെ ചക്രവർത്തി രാജകീയ ബഹുമതികളോടെ സ്വീകരിക്കുകയും ചെയ്തു. കൊട്ടാരത്തിൽ താമസിച്ചുകൊണ്ട്‌ കുമാരജീവൻ നിരവധി മഹായാന ഗ്രന്ഥങ്ങൾ ചൈനീസ് ഭാഷയിലേക്ക്‌ മൊഴിമാറ്റം ചെയ്‌തു. മുൻപു തന്നെ മഹായാനധർമ ഗ്രന്ഥങ്ങൾക്ക് ചൈനീസ് വിവർത്തനങ്ങൾ ഉണ്ടായിട്ടുണ്ടെങ്കിലും കുമാരജീവന്റെ വിവർത്തനങ്ങളാണ്‌ ആധികാരികസ്വഭാവമുള്ളവയും മൂലത്തോടടുത്തുനിൽക്കുന്നവയുമായി വിലയിരുത്തപ്പെടുന്നത്.
ബുദ്ധമത പണ്ഡിതരും നൂറുകണക്കിന്‌ ഭിക്ഷുക്കളും നിറഞ്ഞ സദസ്സിൽ വച്ചാണ് കുമാരജീവൻ പരിഭാഷകൾ നടത്തിയിരുന്നത്‌. പരിഭാഷ പറഞ്ഞുകൊടുത്തുകൊണ്ടിരിക്കുമ്പോൾ തന്നെ അതുമായി ബന്ധപ്പെട്ട് സദസ്സിൽ നിന്നുണ്ടാവുന്ന ചോദ്യങ്ങൾക്ക്‌ കുമാരജീവൻ മറുപടി നല്‌കിയിരുന്നു. സത്യസിദ്ധിശാസ്‌ത്രം, സദ്‌ധർമപുണ്ഡരീകം തുടങ്ങിയ മഹായാനത്തിലെ അടിസ്ഥാനഗ്രന്ഥങ്ങളും വിമല കീർത്തിനിർദ്ദേശസൂത്രത്തിന്‌ രചിച്ച ഭാഷ്യവും കുമാരജീവന്റെ കൃതികളിൽ പ്രധാനപ്പെട്ടവയാണ്‌. കുമാരജീവന്റെ പരിഭാഷകളും പ്രഭാഷണങ്ങളും മഹായാന ബുദ്ധമതം പ്രചരിപ്പിക്കുന്നതിൽ വലിയ പങ്കുവഹിച്ചു.
കുമാരജീവനെ ചക്രവർത്തി എല്ലാവിധ സുഖസൗകര്യങ്ങളും നല്‌കിയാണ്‌ താമസിപ്പിച്ചിരുന്നത്‌. പ്രതിഭാശാലിയായ കുമാരജീവന് അനന്തര തലമുറയില്ലാതെ വരരുതെന്ന ഉദ്ദേശ്യത്തോടെ ബ്രഹ്മചര്യം ലംഘിക്കുവാൻ ചക്രവർത്തി നിർബന്ധിച്ചെന്നും ബുദ്ധഭിഷുവായിരുന്ന കുമ്മാരജീവന് ഇക്കാര്യത്തിൽ വളരെയധികം കുണ്‌ഠിതമുണ്ടായിരുന്നെങ്കിലും നിർദ്ദേശത്തെ മാനിച്ച്‌ തന്റെ സന്ന്യാസം ഉപേക്ഷിച്ച്‌ വിവാഹിതനായിത്തീർന്നു എന്നും ചില ചരിത്രകാരന്മാർ രേഖപ്പെടുത്തിയിരിക്കുന്നു.
കുമാരജീവന്റെ മരണവർഷത്തെ പറ്റി സംശയങ്ങൾ നിലനിൽക്കുന്നുണ്ട്. എ.ഡി. 409 സെപ്‌റ്റംബർ 15-നു കുമാരജീവൻ അന്തരിച്ചതായി കാ ഓ സെങ്‌ ചുവാൻ രേഖപ്പെടുത്തിയിട്ടുണ്ട്‌. എന്നാൽ മരിച്ചത്‌ 413 മേയ്‌ 28-ന്‌ ആണെന്നാണ്‌ മറ്റു ചിലരുടെ അഭിപ്രായം.
പുറത്തേക്കുള്ള കണ്ണികൾ
വർഗ്ഗം:ബുദ്ധമതസന്യാസിമാർ വർഗ്ഗം:ബുദ്ധമതപണ്ഡിതർ വർഗ്ഗം:334-ൽ ജനിച്ചവർ വർഗ്ഗം:413-ൽ മരിച്ചവർ
വെജീറ്റ
വെജീറ്റ (ベジータ) (/vəˈdʒiːtə/ və-JEE-tə), അദ്ദേഹം  വെജീറ്റാ രാജകുമാരൻ (ベジータ王子),  വെജീറ്റാ നാലാമൻ (ベジータ四世), എന്നെല്ലാം അറിയപ്പെട്ടിരുന്നു. ഡ്രാഗൺ ബോൾ പരമ്പരയിലെ അകിര ടോറിയാമയുടെ ഒരു സങ്കല്പിക കഥാപാത്രം ആയിരുന്നു വെജീറ്റ. സെയോനാരാ, സൺ ഗോക്കു (さようなら孫悟空) എന്ന 1988ലെ പ്രതിവാര ഷൊനെൻ ജമ്പ് മാസിക നവംബർ 7ൽ പുറത്തിറക്കിയ ഭാഗം #204ൽ ആയിരുന്നു വെജീറ്റ ആദ്യമായി അഭിനയ പ്രദർശനം ചെയ്തത്. അമരത്വം നേടാനായി ഭൂമിയിൽ വന്ന് ഏഴ് ഡ്രാഗൺ ബോൾ അന്വേഷണം നടത്തുക എന്നത് വെജീറ്റയുടെ പ്രധാന ലക്ഷ്യം ആയിരുന്നു.
സെയ്ൻ എന്ന് അറിയപ്പെടുന്ന വംശത്തിലെ രാജകുമാരനാണ് വെജീറ്റ. ഭൂമിക്ക് പുറത്തുള്ള വെജീറ്റ ഗ്രഹത്തിൽ നിന്നും വന്ന അന്യഗ്രഹ സെയ്ൻയോദ്ധാവ് ആണ് വെജീറ്റ, ഉയർന്നകുല ജാതനും സുന്ദരനും മഹാശക്തിശാലിയും അഹങ്കാരിയും തോൽവി സമ്മതിക്കാത്തവനുമാണ്; പരമ്പരയിലുടനീളം അദ്ദേഹത്തിന്റെ പൈതൃകത്തെയും രാജകീയ പദവിയെയും നിരന്തരം പരാമർശിക്കുകയും പുകഴ്ത്തുകയും ചെയ്യുന്നുണ്ട്. പ്രപഞ്ചത്തിലെ ഏറ്റവും ശക്തനായ പോരാളിയായി താൻ മാത്രം ആണെന്ന് അദ്ദേഹം വിശ്വസിച്ചു, എന്നാൽ ഗോക്കുവിന് ഒപ്പമുള്ള ആദ്യ പോരാട്ടത്തിൽ പരാജയപ്പെടുകയും, ശേഷം ഗോകുവിനെ മറികടക്കുന്നതിൽ അദ്ദേഹം അസ്വസ്ഥനാകുന്നു. ഫ്രീസയുടെ മരണശേഷം, വെജിറ്റ പിന്നീട് നായകന്മാരുമായി ഐക്യപ്പെടുകയും പ്രപഞ്ചത്തിന് കൂടുതൽ ഭീഷണികളായ സെൽ, മജിൻ ബൂ എന്നിവരെ തടയുകയും ചെയ്യുന്നു.
പരമ്പരയിലുടനീളം, വെജിറ്റയുടെ പങ്ക് വില്ലനിൽ നിന്ന് സഹനായകനിലേക്കും പിന്നീട് നായകന്മാരിൽ ഒരാളായും മാറുന്നു, അതേസമയം ഗോക്കുവിന് എതിരാളിയായി നിലകൊള്ളുന്നു.
വെജീറ്റയുടെ കഥാപാത്രത്തിന് നല്ല പ്രതികരണങ്ങൾ ലഭിച്ചു. വെജിറ്റയുടെ പ്രവർത്തനങ്ങൾക്കും പ്രത്യേകിച്ച് അദ്ദേഹത്തിന്റെ പ്രതിനായക സ്വഭാവത്തിനും നല്ല സ്വീകാര്യത ലഭിച്ചു. ഡ്രാഗൺ ബോൾ ഫ്രാഞ്ചൈസിയുടെ ഏറ്റവും ജനപ്രിയ കഥാപാത്രങ്ങളിൽ ഒരാളാണ് അദ്ദേഹം, ഗോക്കുവുമായുള്ള അദ്ദേഹത്തിന്റെ ആദ്യ ഏറ്റുമുട്ടൽ മാങ്കാ, ആനിമേഷന്റെ ഏറ്റവും മികച്ച യുദ്ധങ്ങളിലൊന്നായി കണക്കാക്കപ്പെടുന്നു. തണുത്ത മനസ്സുള്ള ഒരു യോദ്ധാവ് മുതൽ ബുൽമയുടെ കരുതലുള്ള ഭർത്താവ്, രണ്ട് ട്രങ്കുകളുടെയും ബുള്ളയുടെയും ഉത്തരവാദിത്തമുള്ള പിതാവ്, ഗോക്കുവിന്റെ വിശ്വസ്തനായ ഒരു കൂട്ടുകാരൻ എന്ന നിലവരെ അദ്ദേഹത്തിന്റെ സ്വഭാവവികസനത്തിൽ എത്തി. ആരാധകർ ആനിമേഷൻ ചരിത്രത്തിലെ ഏറ്റവും മികച്ച സ്വഭാവ സംഭവ വികാസങ്ങളിലൊന്നായി ഇതിനെ കണക്കാക്കപ്പെടുന്നു.
സൃഷ്ടി
സെയാൻ വംശത്തിലെ അംഗങ്ങളുടെ പേരുകൾ പച്ചക്കറിയുടെ പേരു കളിലാണ് ബന്ധപെട്ടികിടക്കുന്നത് ഈ പ്രവണതയെ തുടർന്ന്, വെജീറ്റയുടെ പേര് പച്ചക്കറി എന്ന അർത്ഥം വരുന്ന വെജിറ്റൽ എന്ന വാക്കിന്റെ ഒരു ശീർഷകത്തിൽ നിന്നുമാണ്. വെജീറ്റ എന്ന കഥാപാത്രം ഗോക്കുവും ആയ ആദ്യ യുദ്ധത്തിൽ കൊല്ലപെടുന്നതായി ആയിരുന്നു ചിത്രീകരിച്ചിരുന്നത് എന്നാൽ ടോറിയാമക്ക് വെജിറ്റയെ കൊല്ലരുതെന്ന് പറഞ്ഞ് ധാരാളം ആരാധകർ സന്ദേശങ്ങൾ അയച്ചപ്പോൾ അദ്ദേഹം മനഃപൂർവ്വം അങ്ങനെ തന്നെ ചെയ്യേണ്ടി വന്നു വെന്ന് ടോറിയാമ പറഞ്ഞു. ഡ്രാഗൺ ബോൾ സെഡ്: ബാറ്റിൽ ഓഫ് ഗോഡ്സ് പുറത്തിറങ്ങിയതിനുശേഷം, മറ്റൊരു ആനിമേറ്റഡ് സവിശേഷത ഉണ്ടായാൽ വെജിറ്റയെ നായകനാക്കാൻ ടോറിയാമ താൽപര്യം പ്രകടിപ്പിച്ചു, എന്നിരുന്നാലും ഇത് തന്റെ ഉദ്ദേശ്യം മാത്രമാണെന്നും തീരുമാനമെടുത്തിട്ടില്ലെന്നും അദ്ദേഹം പറഞ്ഞു.
ശബ്ദ അഭിനേതാക്കൾ
റയോ ഹൊരിക്കവെ (ഇടത്) വെജീറ്റയുടെ ജപ്പാനീസ് ഡ്രാഗൺ ബോളിലെ എല്ലാം ഭാഗങ്ങൾക്കും സ്വരം കൊടുത്ത ആൾ. ക്രിസ്റ്റഫർ സബത് (വലത്) ഇംഗ്ലീഷ് ഭാഗങ്ങളിൽ കൂടുതലിനും ഇദ്ദേഹം സ്വരം കൊടുത്തു.
പരാമർശങ്ങൾ
വർഗ്ഗം:Articles containing Japanese language text വർഗ്ഗം:Pages with unreviewed translations
ടി.എൻ. കൃഷ്ണൻ
പ്രമുഖനായ വയലിൻ വിദ്വാനാണ് തൃപ്പൂണിത്തുറ നാരായണയ്യർ കൃഷ്ണൻ എന്ന '''പ്രൊഫ. ടി.എൻ. കൃഷ്ണൻ''' (ജനനം: 6 ഒക്ടോബർ 1928 - മരണം: 2 നവംബർ 2020). ലാൽഗുഡി ജയരാമൻ,​ ടി.എൻ. കൃഷ്ണൻ,​ എം.എസ്. ഗോപാലകൃഷ്ണൻ എന്നിവർ കർണ്ണാടകസംഗീതത്തിലെ 'വയലിൻ ത്രയങ്ങൾ' എന്ന് അറിയപ്പെടുന്നു.
ജീവിതരേഖ
തൃപ്പൂണിത്തുറ ഭാഗവതർമഠത്തിൽ ഫിഡിൽ ഭാഗവതർ എന്നറിയപ്പെട്ടിരുന്ന എ.നാരായണ അയ്യരുടെയും അമ്മിണി അമ്മാളിന്റെയും മകനായി ജനിച്ചു. അച്ഛനിൽനിന്നാണ് സംഗീതംപഠിച്ചത്. മൂന്നാംവയസ്സുമുതൽ വയലിൻ പഠിച്ചുതുടങ്ങി. ഏഴാംവയസ്സിൽ പൂർണത്രയീശ ക്ഷേത്രത്തിൽ അരങ്ങേറ്റം കുറിച്ചു. എറണാകുളം ശ്രീ രുദ്രവിലാസം സ്‌കൂളിൽ ഏഴാംക്ലാസ്‌വരെ പഠിച്ചു. പിന്നീട് തിരുവനന്തപുരത്തേക്കു താമസം മാറി. മാലിയുടെ കച്ചേരിക്ക് വയലിൻ വായിക്കാനായി ചെന്നൈയിലേക്ക് പോയശേഷം അവിടെ തുടർന്നു.
1938-39ൽ തൃശിനാപ്പിള്ളി റേഡിയോ സ്റ്റേഷനിൽ വയലിൻ വായിക്കാൻ തുടങ്ങിയ പ്രൊഫ. ടി.എൻ. കൃഷ്ണൻ ആകാശവാണി ദേശീയ ആർട്ടിസ്റ്റ്കൂടിയാണ്. രാജ്യത്തിനകത്തും പുറത്തുമായി എണ്ണമറ്റ കച്ചേരികളിൽ പങ്കെടുത്തുകഴിഞ്ഞു. റഷ്യൻ പര്യടനത്തിനിടെ നടത്തിയ 55 കച്ചേരികൾ ചരിത്രമായി. ഇതേവരെയായി 25000ലേറെ കച്ചേരികൾ അദ്ദേഹം നടത്തിയിട്ടുണ്ട്.
ചെമ്പൈ വൈദ്യനാഥ ഭാഗവതർ, അരിയക്കുടി രാമാനുജ അയ്യങ്കാർ, ശെമ്മാങ്കുടി ശ്രീനിവാസയ്യർ, മുസിരി സുബ്രഹ്മണ്യയ്യർ, മധുരൈ മണി അയ്യർ തുടങ്ങിയ പ്രമുഖർക്കെല്ലാം വയലിൻ വായിച്ചിട്ടുണ്ട്. കേന്ദ്ര സംഗീതനാടക അക്കാദമി വൈസ് ചെയർമാനായും പ്രവർത്തിച്ചു.
ചെന്നൈ മ്യൂസിക് അക്കാദമിയിൽ പ്രൊഫസറായി ചേർന്ന അദ്ദേഹം പ്രിൻസിപ്പലായിരിക്കവേയാണ് 1964 -ൽ അവിടെ നിന്ന് പിരിയുന്നത്. പിന്നീട് ഡൽഹി യൂണിവേഴ്സിറ്റിയിലെ മ്യൂസിക് വിഭാഗം ഡീനായി കുറെകാലം പ്രവർത്തിച്ചു.
പാലക്കാട് നെന്മാറ അയിരൂർ സ്വദേശിനിയായ കമലയാണ് ഭാര്യ. വിജി കൃഷ്ണൻ, ശ്രീറാം കൃഷ്ണൻ എന്നിവരാണ് മക്കൾ. ശ്രീറാം കൃഷ്ണൻ അറിയപ്പെടുന്ന വയലിനിസ്റ്റാണ്. പ്രൊഫ. ടി.എൻ. കൃഷ്ണന്റെ സഹോദരിയാണ് പ്രസിദ്ധ ഹിന്ദുസ്ഥാനി സംഗീതജ്ഞ ഡോ. എൻ. രാജം. പത്മഭൂഷൺ ബഹുമതി ഇവർക്കും ലഭിച്ചിട്ടുണ്ട്.
പുറം കണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ഒക്ടോബർ 6-ന് ജനിച്ചവർ വർഗ്ഗം:നവംബർ 2-ന് ജനിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:പത്മഭൂഷൺ നേടിയ മലയാളികൾ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:വയലിനിസ്റ്റുകൾ വർഗ്ഗം:വയലിൻ വാദകർ വർഗ്ഗം:കർണ്ണാടകസംഗീതജ്ഞർ വർഗ്ഗം:സംഗീതകലാനിധി പുരസ്കാരം ലഭിച്ചവർ
ചാർട്ടേഡ് അക്കൗണ്ടന്റ്
ചാർട്ടേഡ് അക്കൗണ്ടൻറുകൾ ആണ് അക്കൗണ്ടന്റ്കളുടെ പ്രൊഫഷണൽ ബോഡി ആദ്യമായിട്ട് ആരംഭിച്ചത്. ഇത് ആദ്യമായി ആരംഭിച്ചത് 1854ൽ സ്കോട്ലൻഡിൽ ആണ്. ദി ഇന്ദിൻബർഗ് സൊസൈറ്റി ഓഫ് അക്കൗണ്ടന്റ്സ് (1854), ദി ഗ്ലാസ്ഗോ ഇൻസ്റ്റിറ്റ്യൂട്ട് ഓഫ് അക്കൗണ്ടന്റ്സ് (1854) കൂടാതെ ദി അബെർദീൻ സൊസൈറ്റി ഓഫ് അക്കൗണ്ടന്റ്സ് (1867) ഓരോരുത്തരും അവരുടെ രാജകീയ ഭൂരിപക്ഷം സ്വന്തമാക്കിയിരുന്നു. സെർട്ടിഫൈഡ് പബ്ലിക് അക്കൗണ്ടന്റ്സ് എന്ന ശീർഷകം അന്തർദേശീയതലത്തിൽ അംഗീകൃത പ്രൊഫഷണൽ പേരുകളാണ്. പദവി സാധാരണയായി അതിന് തുല്യമാണ്.
ചാർട്ടേഡ് അക്കൌണ്ടന്റുകൾ ഓഡിറ്റിങ്, ടാക്സേഷൻ, സാമ്പത്തികം, ജനറൽ മാനേജ്മെൻറ്, ചിലപ്പോൾ സ്കൂളുകൾ തുടങ്ങിയ വ്യവസായങ്ങളുടെയും ഫിനാൻസ്സിന്റെയും എല്ലാ മേഖലകളിലും പ്രവർത്തിക്കുന്നു. ചിലർ പൊതു പ്രാക്ടീസ് ജോലികൾ, മറ്റുള്ളവർ തുടങ്ങിയവരാണ്. ചാർട്ടേഡ് അക്കൌണ്ടൻറായ ഇൻസ്റ്റിറ്റ്യൂട്ടുകൾക്ക് പ്രൊഫഷണൽ ഡെവലപ്പ്മെന്റിനായി ചുരുങ്ങിയത് തുടർച്ചയായ പ്രൊഫഷണൽ ഡെവലപ്മെന്റ് ഏറ്റെടുക്കാൻ അംഗങ്ങൾക്ക് ആവശ്യമുണ്ട്. അവർ പ്രത്യേക മേഖലകൾ (ഉദാഹരണത്തിന്, വിനോദം, മാധ്യമങ്ങൾ, അല്ലെങ്കിൽ വഞ്ചന, പുനഃസംഘടന) അവരുടെ മേഖലകളിൽ നയിക്കുന്നു. അവർ ഉപദേശക സേവനങ്ങളിലൂടെ അംഗങ്ങൾക്ക് പിന്തുണ നൽകുന്നു.പ്രൊഫഷണൽ നെറ്റ് വർക്കിംഗ്, കരിയർ, ബിസിനസ്സ് ഡവലപ്മെൻറുകൾ തുടങ്ങിയ അവസരങ്ങളും അവർ ഓഫർ ചെയ്യുന്നു.
സയ്യിദ് അബ്ദുർറഹ്മാൻ അൽ ബുഖാരി
കേരളത്തിലെ ഒരു ഇസ്ലാമിക പണ്ഡിതനും കാന്തപുരം അബൂബക്കർ മുസ്ലിയാർ നേതൃത്വം നൽകുന്ന സമസ്ത കേരള ജംഇയ്യത്തുൽ ഉലമയുടെ പ്രസിഡന്റുമായിരുന്നു സയ്യിദ് അബ്ദുർറഹ്മാൻ അൽ ബുഖാരി. ഉള്ളാൾ തങ്ങൾ എന്നായിരുന്നു ഇദ്ദേഹം അറിയപ്പെട്ടിരുന്നത്. കേരള മുസ്ലിംകളിൽ എ.പി. സുന്നി വിഭാഗത്തിന്റെ നേതാവായിരുന്നു ഇദ്ദേഹം. കോഴിക്കോട്‌ ജില്ലയിലെ ചാലിയമാണ്‌ സ്വദേശം. 1950 മുതൽ മരണം വരെ ഉള്ളാൾ സയ്യിദ്‌ മദനി കോളേജിന്റെ പ്രിൻസിപ്പാളും 1971 മുതൽ ഉള്ളാൾ അടക്കമുള്ള പ്രദേശങ്ങളുടെ ഖാസിയുമായിരുന്നു. 2014 ഫെബ്രുവരി 1ന്‌ അന്തരിച്ചു.
ജീവിതരേഖ
സയ്യിദ് അബ്ദുർറഹ്മാൻ അൽബുഖാരി എന്ന അബ്ദുർറഹ്മാൻ കുഞ്ഞിക്കോയ തങ്ങൾ ഉള്ളാൾ 1341 റബീഉൽ അവ്വൽ 25 വെള്ളിയാഴ്ച ഫറോക്കിനടുത്ത കരുവൻതിരുത്തിയിലാണ് ജനിച്ചത്. പിതാവ് സയ്യിദ് അബൂബക്കർ ചെറുകുഞ്ഞിക്കോയ തങ്ങൾ അൽബുഖാരി. വാഴക്കാട് കൊന്നാര് അബ്ദുർറഹ്മാൻ ബുഖാരിയുടെ മകൾ ഹലീമ എന്ന കുഞ്ഞി ബീവിയാണ് മാതാവ്. കരുവൻതിരുത്തിയിലെ പുത്തൻവീട്ടിൽ മുഹമ്മദ് മുസ്‌ലിയാരിൽ നിന്നാണ് ഖുർആനും പ്രാഥമിക ദർസീ കിതാബുകളും പഠിച്ചത്. കരുവൻതിരുത്തി ജുമുഅത്ത് പള്ളിയിലായിരുന്നു മുഹമ്മദ് മുസ്‌ലിയാർ ദർസ് നടത്തിയിരുന്നത്.
1956 ൽ സമസ്ത കേന്ദ്ര മുശാവറ അംഗമായി.
1975 ൽ മുശാവറ വൈസ് പ്രസിഡന്റ് അയനിക്കാട് ഇബ്രാഹിം മുസ്ലിയാരുടെ നിര്യാണത്തെ തുടർന്ന് വന്ന ഒഴിവിലേക്ക് സമസ്ത മുശാവറ സീനിയർ വൈസ് പ്രസിഡന്റ് ആയി തിരഞ്ഞെടുത്തു.
1989 ൽ അനിവാര്യ ഘട്ടത്തിൽ സമസ്ത പുനംഘടിപ്പിച്ചത് മുതൽ സയ്യിദ് അബ്ദുറഹ്മാൻ അൽ ബുഖാരി തങ്ങൾ സമസ്ത യുടെ പ്രസിഡന്റ് ആയി തിരഞ്ഞെടുക്കപ്പെട്ടു.
അവലംബം
വർഗ്ഗം:മുസ്ലീം മത നേതാക്കൾ വർഗ്ഗം:കേരളത്തിലെ ഇസ്ലാമിക പണ്ഡിതർ വർഗ്ഗം:ഇന്ത്യയിലെ സുന്നി മുസ്ലീങ്ങൾ വർഗ്ഗം:1920-ൽ ജനിച്ചവർ വർഗ്ഗം:എപി വിഭാഗം സമസ്തയുടെ നേതാക്കൾ
ദി ഇന്ത്യൻ സ്ട്രഗിൾ
ഇന്ത്യൻ സ്വാതന്ത്ര്യസമര സേനാനിയും വിപ്ലവകാരിയുമായിരുന്ന സുഭാഷ് ചന്ദ്ര ബോസ് രചിച്ച ഒരു പുസ്തകമാണ് ദി ഇന്ത്യൻ സ്ട്രഗിൾ, 1920-1942. ബ്രിട്ടീഷ് ഭരണത്തിനെതിരെ 1920 മുതൽ 1942 വരെ നടന്ന ഇന്ത്യൻ സ്വാതന്ത്ര്യ സമര ചരിത്രമാണ് ഇതിൽ വിവരിക്കുന്നത്. ഇന്ത്യയിൽ പ്രസിദ്ധീകരണത്തിനെത്തും മുമ്പ് തന്നെ ബ്രിട്ടീഷുകാർ ഈ പുസ്തകം നിരോധിച്ചിരുന്നു. സ്വാതന്ത്ര്യം ലഭിച്ചതിനു ശേഷം 1948-ലാണ് ഇന്ത്യയിൽ ഈ പുസ്തകം പ്രസിദ്ധീകരിക്കുവാൻ സാധിച്ചത്. 1920-കളുടെ തുടക്കത്തിൽ ആരംഭിച്ച നിസ്സഹകരണ പ്രസ്ഥാനവും ഖിലാഫത്ത് പ്രസ്ഥാനവും മുതൽ 1940-കളിലെ ക്വിറ്റ് ഇന്ത്യാ സമരവും ആസാദ് ഹിന്ദ് രൂപീകരണവും വരെയുള്ള സംഭവങ്ങളാണ് പുസ്തകത്തിലെ പ്രതിപാദ്യവിഷയം.
രണ്ടു ഭാഗങ്ങൾ
ദി ഇന്ത്യൻ സ്ട്രഗിൾ എന്ന പുസ്തകം രണ്ടു ഭാഗങ്ങളായാണ് പുറത്തിറങ്ങിയത്. 1920 മുതൽ 1934 വരെയുള്ള സമരചരിത്രം വിവരിക്കുന്ന ഒന്നാം ഭാഗം 1935-ൽ ലണ്ടനിൽ പ്രസിദ്ധീകരിച്ചു. ലോറൻസ് ആൻഡ് വിഷാർട്ട് ആയിരുന്നു പുസ്തകത്തിന്റെ പ്രസാദകർ. ബംഗാൾ വോളന്റിയേഴ്സ് എന്ന എന്ന വിപ്ലവ സംഘടനയിൽ പ്രവർത്തിച്ചതിനും ഇന്ത്യയിൽ നടന്ന ചില വിപ്ലവങ്ങളിലെ പങ്കാളിത്തത്തിന്റെയും പേരിൽ സുഭാഷ് ചന്ദ്ര ബോസിനെ ബ്രിട്ടീഷുകാർ അറസ്റ്റു ചെയ്തപ്പോൾ അദ്ദേഹം യൂറോപ്പിലേക്ക് ഒളിവിൽ പോയിരുന്ന കാലത്താണ് പുസ്തകത്തിന്റെ ആദ്യ ഭാഗം പ്രസിദ്ധീകരിക്കുന്നത്. വിയന്നയിൽ വച്ച് തന്റെ ഓർമ്മക്കുറിപ്പുകളായാണ് അദ്ദേഹം ഈ പുസ്തകം രചിച്ചത്. ഇന്ത്യയിൽ പ്രവേശിക്കുന്നതിനു വിലക്കേർപ്പെടുത്തിയ ബ്രിട്ടന്റെ നടപടിയെ വെല്ലുവിളിച്ചുകൊണ്ട് 1934 ഡിസംബറിൽ സുഭാഷ് ചന്ദ്ര ബോസ് കറാച്ചിയിൽ പ്രവേശിച്ചപ്പോൾ ബ്രിട്ടീഷുകാർ അദ്ദേഹത്തെ അറസ്റ്റു ചെയ്യുകയും പുസ്തകത്തിന്റെ കൈയ്യെഴുത്തുപ്രതി പിടിച്ചെടുക്കുകയും ചെയ്തു. അടുത്ത വർഷം ലണ്ടനിൽ പുസ്തകം പ്രസിദ്ധീകരിക്കപ്പെട്ട കാര്യം ബ്രിട്ടീഷ് മാധ്യമങ്ങളിൽ വലിയ വാർത്തയായി. ഇന്ത്യയിൽ പ്രസിദ്ധീകരണത്തിനെത്തും മുമ്പു തന്നെ പുസ്തകം നിരോധിക്കപ്പെട്ടു. തീവ്രവാദത്തെ പ്രോത്സാഹിപ്പിക്കുന്നുവെന്നും ഇന്ത്യയിലെ ജനങ്ങളോടു വിപ്ലവത്തിനിറങ്ങാൻ ആഹ്വാനം ചെയ്യുന്നുവെന്നുമുള്ള കാരണങ്ങളാൽ പുസ്തകം നിരോധിക്കുന്നുവെന്നാണ് അന്നത്തെ സെക്രട്ടറി ഓഫ് സ്റ്റേറ്റ് ആയിരുന്ന സാമുവൽ ഹോർ നൽകിയ വിശദീകരണം.
1935-42 കാലയളവിലെ സംഭവവികാസങ്ങൾ വിവരിക്കുന്ന പുസ്തകത്തിന്റെ രണ്ടാം ഭാഗം രണ്ടാം ലോകമഹായുദ്ധകാലത്താണ് സുഭാഷ് ചന്ദ്ര ബോസ് രചിക്കുന്നത്. പുസ്തകത്തിന്റെ ജർമ്മൻ ഭാഷയിലുള്ള പതിപ്പ് പുറത്തിറക്കുവാൻ ബോസ് ശ്രമിച്ചിരുന്നുവെങ്കിലും അത് യാഥാർത്ഥ്യമായില്ല. 1942-ൽ ഇറ്റാലിയൻ പതിപ്പ് പുറത്തിറങ്ങി. ബോസിന്റെ ജീവിത പങ്കാളിയായിരുന്ന എമിലി ഷെങ്കൽ പുസ്തക രചനയിൽ അദ്ദേഹത്തെ സഹായിച്ചിരുന്നു.
പ്രമേയം
ഇന്ത്യൻ സ്വാതന്ത്ര്യ സമരത്തിൽ ഗാന്ധിജി നൽകിയ സംഭാവനകളെ ഈ പുസ്തകത്തിൽ ബോസ് വിലയിരുത്തുന്നുണ്ട്. ഒരു സ്വതന്ത്ര ഇന്ത്യയ്ക്കു വേണ്ടിയുള്ള ബോസിന്റെ കാഴ്ചപ്പാടുകളും രാഷ്ട്രീയ സമീപനങ്ങളുമാണ് മറ്റു പ്രതിപാദ്യവിഷയങ്ങൾ. മഹാത്മാഗാന്ധിക്ക് ബ്രിട്ടീഷുകാരോടുള്ള മൃദു സമീപനവും വിധേയത്വവും ബോസ് നിഷിധമായി വിമർശിക്കുന്നുണ്ട്. 'ബ്രിട്ടീഷുകാർക്ക് ഇന്ത്യയിലുള്ള ഏറ്റവും നല്ല പോലീസുകാരൻ' എന്നാണ് ഗാന്ധിജിയെ ബോസ് വിശേഷിപ്പിക്കുന്നത്.. ഇന്ത്യൻ നാഷണൽ കോൺഗ്രസ് പിളരുമെന്നും അതിൽ നിന്നും രൂപപ്പെടുന്ന ഇടതുപക്ഷത്തിന് വ്യക്തമായ ഒരു തത്വശാസ്ത്രവും കർമ്മപദ്ധതിയും ഉണ്ടായിരിക്കുമെന്നും അവർ ജനപക്ഷത്തു നിന്നുകൊണ്ട് ഇന്ത്യൻ ജനതയുടെ പൂർണ്ണ സ്വാതന്ത്ര്യത്തിനും ശക്തമായ ഫെഡറൽ സംവിധാനത്തിനും വേണ്ടി വാദിക്കുമെന്നും ഭൂപരിഷ്കരണത്തെയും സംസ്ഥാന ആസൂത്രണത്തെയും പഞ്ചായത്ത് സംവിധാനത്തെയും പിന്തുണയ്ക്കുമെന്നും ഈ പുസ്തകത്തിൽ ബോസ് പ്രവചിക്കുന്നുണ്ട്.
1935-ൽ വിയന്നയിലായിരിക്കുന്ന സമയത്ത് സുഭാഷ് ചന്ദ്ര ബോസ് ഇറ്റാലിയൻ ഭരണാധികാരി ബെനിറ്റോ മുസ്സോളിനിയെ സന്ദർശിച്ചപ്പോൾ പുസ്തകത്തിന്റെ പകർപ്പ് അദ്ദേഹത്തിനു സമ്മാനിച്ചിരുന്നു.
പുറം കണ്ണികൾ
വർഗ്ഗം:ചരിത്രഗ്രന്ഥങ്ങൾ വർഗ്ഗം:രാഷ്ട്രീയഗ്രന്ഥങ്ങൾ വർഗ്ഗം:നിരോധിക്കപ്പെട്ട ഗ്രന്ഥങ്ങൾ വർഗ്ഗം:ബ്രിട്ടീഷ് ഇന്ത്യ വർഗ്ഗം:ഇന്ത്യൻ സ്വാതന്ത്ര്യസമരം
മഡോണ ആന്റ് ചൈൽഡ് വിത് സെന്റ് ഡൊമിനിക് ആന്റ് സെന്റ് മാർത്ത ഓഫ് ബെഥാനി
1517-1520 നും ഇടയിൽ ആൻഡ്രിയ പ്രെവിറ്റാലി വരച്ച ചിത്രമാണ് മഡോണ ആന്റ് ചൈൽഡ് വിത് സെന്റ് ഡൊമിനിക് ആന്റ് സെന്റ് മാർത്ത ഓഫ് ബെഥാനി. ബെർഗാമോയിലെ സാന്താ മാർട്ടയുടെ (വിശുദ്ധ മാർത്തയ്ക്ക് സമർപ്പിച്ചത്) മഠത്തിനായി നിർമ്മിച്ച ഈ ചിത്രം 2010 മുതൽ ബെർഗാമോയിലെ യു‌ബി‌ഐ ബാൻ‌കയുടെ ശേഖരത്തിൽ ആണ് കാണപ്പെടുന്നത്.
ചിത്രം വരയ്ക്കാനേർപ്പാടാക്കിയതിന്റെ രേഖകളൊന്നും അവശേഷിക്കുന്നില്ല. പക്ഷേ സാൻ ലിയോനാർഡോ പള്ളിക്കടുത്തുള്ള സാന്താ മാർട്ടയിലെ ഒരു സന്യാസിയുടെ മഠത്തിനു വേണ്ടിയായിരുന്നു ഈ ചിത്രം. ചിത്രത്തിന്റെ അളവുകൾ, ഒരു സാധാരണ ബലിപീഠത്തിലെ സ്വകാര്യ ഭക്തിയ്ക്കായുള്ളതിനേക്കാൾ വളരെ വലുതാണ് എന്നാൽ ഒരു സഭയ്ക്കുവേണ്ടി നിയോഗിച്ചതാണെങ്കിൽ വളരെ ചെറുതാണ്. വിശുദ്ധ മാർത്തയുടെ പതിവ് ലക്ഷണങ്ങളിൽ (ഒരു താരാസ്ക്യൂവും അവൾ വശപ്പെടുത്തിയ വിശുദ്ധ ജലത്തിന്റെ പാത്രവും) ഡൊമിനിക്കൻ വസ്ത്രം ധരിച്ചിരിക്കുന്നു. അതേസമയം ഇടതുവശത്ത് നഗരത്തിലെ സാന്റോ സ്റ്റെഫാനോയുടെ പള്ളിയെ പ്രതിനിധീകരിക്കുന്ന സെന്റ് ഡൊമിനികിന്റെ 15-ആം നൂറ്റാണ്ടിലെ ശൈലിയിലുള്ള ഒരു വലിയ പള്ളിയുടെ മാതൃകയുണ്ട്. സെന്റ് ഡോമിനിക്, സെന്റ് സ്റ്റീഫൻ എന്നിവരും ഡീക്കന്റെയും രക്തസാക്ഷിയുടെയും ചുവന്ന ഡാൽമാറ്റിക് ചിത്രത്തിന്റെ രണ്ട് രൂപങ്ങൾ ഇതിൽ ഉൾപ്പെടുന്നു. ബെർഗാമോയിലെ ഡൊമിനിക്കൻമാരുമായി ഈ കലാകാരന് സുപ്രധാന ബന്ധമുണ്ടായിരുന്നു. ഇത് സാന്റോ സ്റ്റെഫാനോയിലെ ഒരു ഫ്രെസ്കോയുടെ നിർമ്മാണത്തിന് കാരണമായെങ്കിലും 1561-ൽ വെനീഷ്യൻ മതിലുകൾ പണിയുന്നതിനിടയിലുള്ള പള്ളിയുടെ നാശത്തിൽ നഷ്ടപ്പെട്ടു.
പുറംകണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മീര വേലായുധൻ
സാമൂഹ്യ ശാസ്ത്രജ്ഞയും   പ്രമുഖ ചരിത്രകാരിയുമാണ്  '''ഡോ. മീര വേലായുധൻ'''.ആർ. വേലായുധൻറെയും ഭരണഘടനയിൽ ഡോ. അംബേദ്കർക്കൊപ്പം ഒപ്പിട്ട ഏക മലയാളി ദാക്ഷായണി വേലായുധൻറെയും മകളാണ് .ഇന്ത്യൻ അസോസിയേഷൻ ഫോർ വുമൺ സ്റ്റഡീസ് എന്ന സംഘടനയുടെ നിലവിലെ അധ്യക്ഷയാണ് .ഇടതുപക്ഷ സഹയാത്രികയായ മീര വനിതാ മതിലിന്റെ പ്രചാരണത്തിലും സജീവ പങ്കാളിത്തം വഹിച്ചു. സ്ത്രീ സമത്വത്തിനും ദളിത് മുന്നേറ്റത്തിനും വേണ്ടിയുള്ള പ്രവർത്തനങ്ങളിലും കൂട്ടായ്‍മകളിലും സജീവമായി പ്രവർത്തിക്കുന്നു, , ,.
അവലംബം
<References/>
വർഗ്ഗം:ദലിത് സ്ത്രീകൾ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:ദലിത് രാഷ്ട്രീയനേതാക്കൾ
ഇസബെല്ല മിക്കോ
ഒരു പോളിഷ്-അമേരിക്കൻ നടിയും നർത്തകിയും നിർമ്മാതാവും പരിസ്ഥിതി പ്രവർത്തകയുമാണ് ഇസബെല്ല മിക്കോ (ജനനം ഇസബെല്ലാ അന്ന മിക്കോജാക്സാക്; 21 ജനുവരി 1981). കൊയോട്ട് അഗ്ലി എന്ന സംഗീത കോമഡി-നാടക ചിത്രത്തിലും ദി കില്ലേഴ്സിന്റെ "മിസ്റ്റർ ബ്രൈറ്റ്സൈഡ്", "മിസ് ആറ്റോമിക് ബോംബ്" എന്നീ സംഗീത വീഡിയോകളിലും അഭിനയിച്ചതിലൂടെ അവർ കൂടുതൽ അറിയപ്പെടുന്നു. പോളണ്ടിലെ ഒരു നൃത്ത വിദ്യാർത്ഥിയായിരിക്കെ പതിനഞ്ചാമത്തെ വയസ്സിൽ ന്യൂയോർക്ക് സിറ്റി ബാലെയിൽ പഠിക്കാൻ മിക്കോയെ നിയമിക്കുകയും പിന്നീട് ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിൽ അഭിനയം പഠിക്കുകയും ചെയ്തു. കൊയോട്ട് അഗ്ലി (2000) എന്ന ചിത്രത്തിലൂടെ അമേരിക്കൻ ചലച്ചിത്ര രംഗത്ത് അരങ്ങേറ്റം കുറിക്കുകയും തുടർന്ന് വാമ്പയർ ത്രില്ലറായ ദ ഫോർസേക്കൻ (2001) എന്ന സിനിമയിൽ അഭിനയിക്കുകയും ചെയ്തു.
സേവ് ദ ലാസ്റ്റ് ഡാൻസ് 2 (2006), മേക്ക് യുവർ മൂവ് (2013), സ്റ്റെപ്പ് അപ്പ്: ഓൾ ഇൻ (2014) തുടങ്ങിയ നൃത്ത ചിത്രങ്ങളിലെ വേഷങ്ങൾക്ക് പുറമേ ഡെഡ്‌വുഡ്, ദി കേപ്, ചിക്കാഗോ ഫയർ എന്നീ ടെലിവിഷൻ പരമ്പരകളിലും മിക്കോയ്ക്ക് ആവർത്തിച്ചുള്ള വേഷങ്ങൾ ലഭിച്ചിട്ടുണ്ട്. 2014 ൽ ബ്രിട്ടീഷ് ജീവചരിത്ര നാടകമായ ഡെസേർട്ട് ഡാൻസറിൽ ചലച്ചിത്ര നിർമ്മാതാവായി അരങ്ങേറ്റം കുറിച്ചു. അവൾക്ക് എക്കോമിക്കോ കാൻഡിൽ എന്ന സ്ഥായിയായ കാൻഡിൽ ലൈനും എക്കോമിക്കോ എന്ന ഇക്കോ ഫൗണ്ടേഷനുമുണ്ട്.
മുൻകാലജീവിതം
പോളണ്ടിലെ ഓഡെയിൽ ഇസബെല്ലാ അന്ന മിക്കോജാക്സാക്ക് ജനിച്ചു. അഭിനേതാക്കളായ ഗ്രെയ്‌ന ഡിലോഗിന്റെയും അലക്സാണ്ടർ മിക്കോജാക്സാക്കിന്റെയും മകളാണ് മിക്കോ. വാർസയിലാണ് അവർ വളർന്നത്. അവിടെ ചോപിൻ മ്യൂസിക് സ്കൂളിൽ ബാലേ നർത്തകിയായി പഠിച്ചു. ഒരു അമേരിക്കൻ കൊറിയോഗ്രാഫർ ന്യൂയോർക്ക് സിറ്റിയിൽ സ്കൂൾ ഓഫ് അമേരിക്കൻ ബാലെയിൽ സ്കോളർഷിപ്പിന് പഠിക്കാൻ അവരെ ക്ഷണിച്ചു. പിന്നീട് അഭിനയം പഠിക്കാൻ ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിൽ ചേർന്നു. നടുവിന് പരിക്കേറ്റതിനെ തുടർന്ന് മിക്കോ ന്യൂയോർക്ക് സിറ്റി വിട്ട് പോളണ്ടിലേക്ക് മടങ്ങി.
കരിയർ
1990 കളുടെ അവസാനത്തിൽ മിക്കോ അമേരിക്കയിലേക്ക് മടങ്ങുകയും 2000 ൽ കൊയോട്ട് അഗ്ലി എന്ന സിനിമയിൽ തന്റെ ആദ്യ ചലച്ചിത്ര വേഷം അവതരിപ്പിക്കുകയും ചെയ്തു. 2001-ലെ വാമ്പയർ ഹൊറർ ചിത്രമായ ദ ഫോർസേക്കനിൽ ഒരു പ്രധാന വേഷത്തിൽ അഭിനയിച്ചു. 2005 ൽ, എച്ച്ബി‌ഒ സീരീസ് ഡെഡ്‌വുഡിൽ ഒരു മൾട്ടി-എപ്പിസോഡ് സ്റ്റോറി ആർക്കിൽ മിക്കോ പ്രത്യക്ഷപ്പെട്ടു. അതേ വർഷം, ദ കില്ലേഴ്സ് ബാൻഡിന്റെ "മിസ്റ്റർ ബ്രൈറ്റ്സൈഡ്" എന്ന സംഗീത വീഡിയോയിൽ അവർ പ്രത്യക്ഷപ്പെട്ടു (2012 ലെ സിംഗിൾ "മിസ് ആറ്റോമിക് ബോംബിന്റെ" വീഡിയോയ്ക്കായി അവർ വീണ്ടും ബാൻഡുമായി സഹകരിക്കുകയും ചിത്രീകരണത്തിനിടെ കാൽ ഒടിയുകയും ചെയ്തു). 2006 ൽ, ജൂലിയ സ്റ്റൈൽസിന് പകരമായി സേവ് ദ ലാസ്റ്റ് ഡാൻസ് 2 എന്ന ചിത്രത്തിൽ പ്രധാന കഥാപാത്രത്തെ അവതരിപ്പിച്ചു.
2000-കളുടെ അവസാനത്തിൽ മെലാനി ലിൻസ്‌കിക്കൊപ്പം പാർക്ക് (2007), ആരോൺ സ്റ്റാൻഫോർഡ്, സോയി ഡേഷനൽ എന്നിവരോടൊപ്പം കോമഡി ഫ്ലേക്സ് (2007), ഉൾപ്പെടെ നിരവധി സ്വതന്ത്ര സിനിമകളിൽ മിക്കോ അഭിനയിച്ചു. ഇതിൽ രണ്ടാമത്തേത് സൗത്ത് ബൈ സൗത്ത് വെസ്റ്റ് ചലച്ചിത്രമേളയിൽ പ്രദർശിപ്പിച്ചു. അടുത്ത വർഷം, ഗ്ലെൻ എം. സ്റ്റീവാർട്ട് എഴുതിയ അതേ നാടകത്തിന്റെ അനുകരണമായ ഡാർക്ക് സ്ട്രീറ്റ് (2008) ൽ ഒരു സെഡക്റ്റീവ് നൈറ്റ്ക്ലബ് ഗായികയായി അഭിനയിച്ചു. ക്രൈം ത്രില്ലറായ ഡബിൾ ഐഡന്റിറ്റി (2009) ൽ വാൽ കിൽമറിനൊപ്പം ഒരു പ്രധാന വേഷത്തിലും ബിഗ് ബജറ്റ് റീമേക്കായ ക്ലാഷ് ഓഫ് ദി ടൈറ്റൻസിലും (2010) അഥീനയായി അഭിനയിച്ചു. ഹ്രസ്വകാല ടെലിവിഷൻ പരമ്പരയായ ദ കേപ്പിൽ അക്രോബാറ്റ് റയ എന്ന വേഷത്തിലും അവർ അഭിനയിച്ചു.
പുറംകണ്ണികൾ
വർഗ്ഗം:1981-ൽ ജനിച്ചവർ വർഗ്ഗം:പോളിഷ് പരിസ്ഥിതി പ്രവർത്തകർ
മോഹിത് മോയിട്ര
1930- കളിലെ ഇന്ത്യൻ സ്വാതന്ത്ര്യ സമര സേനാനിയും ഒരു വിപ്ലവകാരിയും ആയിരുന്നു മോഹിത് മോഹൻ മോയിട്ര.
ആദ്യകാലം
മോഹൻ മോയിട്ര ബംഗ്ലാദേശിലെ പാബ്നയിലെ നട്ൻ ഭാരൻഗയിൽ ഹേംചന്ദ്ര മോയിട്രയുടെ മകനായി ജനിച്ചു.
വിപ്ലവ പ്രവർത്തനങ്ങൾ
മോഹൻ മോയിട്ര ജുഗന്തർ പാർട്ടി റാംഗ്പുർ ഗ്രൂപ്പിന്റെ ഭാഗമായിരുന്നു. 1932 ഫെബ്രുവരി 2 ന് കൊൽക്കത്തയിൽ ആയുധനിയമവുമായി ബന്ധപ്പെട്ട് അറസ്റ്റിലായി. പോലീസ് അദ്ദേഹത്തിന്റെ വീട്ടിൽ നിന്നും റിവോൾവറും വെടിയുണ്ടയും കണ്ടെത്തിയതിനെ തുടർന്ന് ആൻഡമാൻ ദ്വീപിലെ സെല്ലുലാർ ജയിലിലേക്ക് അഞ്ചു വർഷത്തേക്ക് നാടുകടത്തപ്പെട്ടു.
മഹാവീർ സിംഗ് (രണ്ടാം ലാഹോർ ഗൂഢാലോചനക്കേസിൽ ശിക്ഷിക്കപ്പെട്ടത്), മോഹൻ കിഷോർ, നമദാസ് (ആയുധനിയമപ്രകാരം കേസിൽ) മറ്റു 30 പേർ എന്നിവരോടൊപ്പം തടവുകാരോടുള്ള മനുഷ്യത്വരഹിതമായ നടപടിക്കെതിരെ പ്രതിഷേധിക്കുന്നതിനായി 1933- ലെ ഹംഗർ സ്ട്രൈക്കിൽ പങ്കെടുത്തു.
മരണം
1933 മേയ് 28-ന് രക്തസാക്ഷിയാകാൻ നിർബന്ധിതനായി. മഹാവീരനും മോഹൻ കിഷോർ നമദാസും ഹംഗർ സമരത്തിൽ കൊല്ലപ്പെട്ടു.
അവലംബം
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഇന്ത്യൻ വിപ്ലവകാരികൾ വർഗ്ഗം:1933-ൽ മരിച്ചവർ
തുംഗാ നദി
പ്രസിദ്ധമായ ശൃംഗേരി മഠം ഈ നദിയുടെ തീരത്താണ് സ്ഥിതിചെയ്യുന്നത്.
ചിത്രശാല
വർഗ്ഗം:Rivers of Karnataka
യുവാൻ കാർലോസ് വരേല
ജീവിതരേഖ
പനാമ നഗരത്തിൽ ജനിച്ചു. ഇൻഡസ്ട്രിയൽ എഞ്ചിനീയറിംഗ് ബിരുദധാരിയാണ്. സ്വതന്ത്ര കമ്പോളത്തിന്റെ വക്താവായ വരേല, രാജ്യത്തെ പ്രധാന റം നിർമ്മാണ കമ്പനിയായ വരേല ഹെർമോണാസിന്റെ അധിപനാണ്. 2014 ലെ തെരഞ്ഞെടുപ്പിൽ 60 ശതമാനം വോട്ട് എണ്ണിയപ്പോൾ 40 ശതമാനം വോട്ട് വരേല നേടി, നിലവിലെ ഭവനമന്ത്രി ജോസ് ഡൊമിഗോ അരിയാസാസിനെ രണ്ടാംസ്ഥാനത്താക്കി.
പുറം കണ്ണികൾ
വർഗ്ഗം:പനാമ
ദി ഗ്രേറ്റ്‌ ഫാദർ
2017−ൽ പുറത്തിറങ്ങിയ മലയാള ചലച്ചിത്രമാണ് ദി ഗ്രേറ്റ്‌ ഫാദർ . ഓഗസ്റ്റ്‌ സിനിമയുടെ ബാനറിൽ ഹനീഫ് അദേനി സംവിധാനം ചെയ്ത് പൃഥ്വിരാജ്, ആര്യ, സന്തോഷ് ശിവൻ, ഷാജി നടേശൻ എന്നിവർ നിർമ്മാണം നിർവഹിച്ചു മമ്മൂട്ടി കേന്ദ്രകഥാപാത്രമായി അഭിനയിച്ചപ്പോൾ ആര്യ സ്നേഹ ശാം എന്നിവർ ലീഡിംഗ് റോളുകളിൽ തിളങ്ങിനിന്നു .2016 ഡിസംബർ 25 ക്രിസ്മസ് റിലീസിനുവേണ്ടി തയ്യാറെടുത്ത ഈ പടം 2017 മാർച്ച് 30 ന് റിലീസിനുവേണ്ടി മാറ്റിവെക്കുകയായിരുന്നു.
കാസ്റ്റിംഗ്
മമ്മൂട്ടി (ഡേവിഡ്‌ നൈനാൻ ) ആര്യ (ആൻഡ്രൂസ് ഈപ്പൻ ) സ്നേഹ (മിഷേൽ ഡേവിഡ്‌ ) അനിഖ (സാറ ഡേവിഡ്‌ ) ശാം (സാമുവൽ ) മിയ ജോർജ് (ഡോക്ടർ സൂസൻ ) കലാഭവൻ ഷാജോൺ (സത്യൻ ) സന്തോഷ് കീഴാറ്റൂർ (ജെയിംസ്‌ ) ഐ എം വിജയൻ (ആന്റോ ) മാളവിക മോഹനൻ ബാലാജി ശർമ (ജോസ് ) പ്രജോദ് കലാഭവൻ (ജോണി ) അനു ജോസഫ്‌
നിർമ്മാണം
2016 ഓഗസ്റ്റ്‌ 19 ന് തന്റെ ഫൈസ്ബുക്ക്‌ പേജിലൂടെ ചിത്രത്തിന്റെ ഫസ്റ്റ്ലുക്ക്‌ പോസ്റ്റർ ഷെയർ ചെയ്തുകൊണ്ട് മമ്മൂട്ടി തന്റെ ആരാധകർക്കിടയിൽ വലിയ ഓളം തന്നെ സൃഷ്ടിച്ചു .ഓഗസ്റ്റ്‌ സിനിമയുടെ ബാനറിൽ 'പ്രിത്വിരാജ് സുകുമാരൻ ആര്യ സന്തോഷ് ശിവൻ ഷാജി നടേശൻ എന്നിവരാണ് ദി ഗ്രേറ്റ്‌ ഫാദർ നിർമിച്ചിരിക്കുന്നത് .സൗത്ത് ഇന്ത്യൻ നായികയായ സ്നേഹ ചിത്രത്തിൽ പ്രധാന പെൺ കഥാപാത്രത്തെ അവതരിപ്പിക്കുന്നു .ഗോപി സുന്ദർ  രൂപപ്പെടുത്തിയ ഗാനങ്ങൾ ഇതിൽ എടുത്തുപറയേണ്ട ഒന്നാണ് .ബാക്ക്ഗ്രൗണ്ട് സ്കോർ ചിട്ടപ്പെടുത്തിയത്  സുഷിൻ ശ്യാം  ആണ്.
പ്രദർശനം
2017 മാർച്ച് 30 ന് ചിത്രം സിനിമകേന്ദ്രങ്ങളിൽ പ്രദർശിപ്പിച്ച.
അവലംബം
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
ആത്മഹത്യ ടൂറിസം
അസിസ്റ്റഡ് സൂയിസൈഡ് (മറ്റൊരാളുടെ സഹായത്തോടെ നടത്തുന്ന ആത്മഹത്യ) അല്ലെങ്കിൽ ആത്മഹത്യ ചെയ്യുന്നതിന് വേണ്ടി മറ്റൊരു രാജ്യത്തേക്കോ മറ്റൊരു നിയമപരിധിയിലേക്കോ നടത്തുന്ന യാത്രയെ സൂചിപ്പിക്കുന്ന പദമാണ് ആത്മഹത്യ ടൂറിസം. ഇത് സൂയിസൈഡ് ടൂറിസം, അല്ലെങ്കിൽ യൂത്തനേഷ്യ (ദയാവധം) ടൂറിസം എന്നീ പേരുകളിലും അറിയപ്പെടുന്നു. ചില നിയമപരിധികളിൽ, അസിസ്റ്റഡ് സൂയിസൈഡ് നിയമപരമാണ് എന്നതാണ് ഇത്തരത്തിൽ ഉള്ള യാത്രകൾക്ക് കാരണം.
ഇന്ത്യ
ഇന്ത്യയിൽ ഐപിസി 309 -ാം വകുപ്പ് പ്രകാരം ആത്മഹത്യ ശ്രമം പോലും കുറ്റകരമാണ്. എന്നാൽ 2017ലെ മാനസികാരോഗ്യ നിയമപ്രകാരം ആത്മഹത്യ ശ്രമം കുറ്റകരമാകുന്നില്ല. രോഗം മൂലമോ അപകടം മൂലമോ ഗുരുതരാവസ്ഥയിൽ കഴിയുന്ന, ജീവിതത്തിലേക്ക് തിരിച്ചു വരാൻ സാധ്യത ഒട്ടുമില്ലെന്ന് വൈദ്യശാസ്ത്രം സാക്ഷ്യപ്പെടുത്തുന്ന ഒരു വ്യക്തിയെ, നിയമപ്രകാരമുള്ള നടപടികൾക്ക് ശേഷം ജീവൻരക്ഷാ ഉപാധികൾ പിൻവലിച്ചുകൊണ്ട് ബോധപൂർവം മരിക്കാൻ വിടുന്ന നിഷ്ക്രിയ ദയാവധം 2018 മുതൽ ഇന്ത്യയിൽ നിയമവിധേയമാക്കിക്കൊണ്ട് സുപ്രീം കോടതി ഉത്തരവിട്ടിരുന്നു. എന്നിരുന്നാലും ഇത്തരം ദയാവധത്തിന് കർശന ഉപാധികൾ ഉള്ളതിനാൽ അസിസ്റ്റഡ് സൂയിസൈഡിന് വേണ്ടി മാത്രം മറ്റൊരു രാജ്യത്ത് നിന്നും ഇന്ത്യയിലേക്ക് വരിക സാധ്യമല്ല.
കംബോഡിയ
കംബോഡിയയിൽ സ്വയം കൊല്ലാനുള്ള ക്രമീകരണങ്ങൾ ചെയ്യാൻ ആളുകളെ സഹായിക്കുന്നതിനായി വെബ്‌സൈറ്റുകൾ സ്ഥാപിച്ച ഒരു അമേരിക്കൻ പ്രവാസി പിന്നീട് 2005 ൽ ആ സൈറ്റുകൾ അടച്ചുപൂട്ടി.
മെക്സിക്കോ
വളർത്തുമൃഗങ്ങളെ ദയാവധം ചെയ്യാൻ ഉടമകൾ ലിക്വിഡ് പെന്റോബാർബിറ്റൽ എന്നറിയപ്പെടുന്ന ഒരു മരുന്ന് ഉപയോഗിക്കുന്നു. മനുഷ്യർ ഈ മരുന്ന് കഴിച്ചാൽ ഒരു മണിക്കൂറിനുള്ളിൽ വേദനയില്ലാത്ത മരണം സംഭവിക്കും. മെക്സിക്കോയിലുടനീളമുള്ള വളർത്തുമൃഗ കടകളിൽ അത്തരം മരുന്നുകൾ ഉണ്ട്. തൽഫലമായി, സ്വന്തം ജീവിതം അവസാനിപ്പിക്കാൻ ആഗ്രഹിക്കുന്ന ലോകമെമ്പാടുമുള്ള വിനോദസഞ്ചാരികൾ മെക്സിക്കോയിലേക്ക് പറക്കുന്നതായി റിപ്പോർട്ടുണ്ട്.
നെതർലാന്റ്സ്
ദയാവധത്തിനായുള്ള ഡച്ച് നടപടി "യൂത്തനേഷ്യ ടൂറിസത്തിന്റെ" ഒരു തരംഗത്തിന് കാരണമാകുമെന്ന് പറഞ്ഞ് വിമർശനങ്ങൾ ഉണ്ടായിട്ടുണ്ട്. എന്നിരുന്നാലും, ഇത് തടയുന്നതിനായി ഡോക്ടറും രോഗിയും തമ്മിലുള്ള നല്ല ബന്ധം സ്ഥാപിക്കുന്നതിനുള്ള ഒരു ഉപാധി അതിൽ ഉൾപ്പെടുത്തിയിട്ടുണ്ട്.
സ്വിറ്റ്സർലൻഡ്
2008 ലെ കണക്കനുസരിച്ച്, ഡിഗ്നിറ്റാസ് എന്ന സംഘടന വഴിയുള്ള ആകെ ആത്മഹത്യകളുടെ 60% ജർമ്മൻകാരായിരുന്നു. 1998 നും 2018 നും ഇടയിൽ 1,250 ജർമ്മൻ പൗരന്മാർ (ഇത് മറ്റേതൊരു ദേശീയതയുടെയും മൂന്നിരട്ടിയാണ്) സൂറിച്ചിലെ ഡിഗ്നിറ്റാസിലേക്ക് ഒരു ആത്മഹത്യയ്ക്കായി യാത്ര ചെയ്തു. ഇതേ കാലയളവിൽ 400 ഓളം ബ്രിട്ടീഷ് പൗരന്മാരും ഒരേ ക്ലിനിക്കിൽ ജീവിതം അവസാനിപ്പിക്കാൻ തീരുമാനിച്ചു. ആത്മഹത്യ ചെയ്തവരിൽ ചിലർ ഒഴികെ ഭൂരിഭാഗം പേരും അജ്ഞാതരായി തുടരുന്നു. 2008 നവംബറോടെ ഡിഗ്നിറ്റാസിലെ ബ്രിട്ടീഷ് അംഗങ്ങളുടെ എണ്ണം 725 ആയി ഉയർന്നു, ഇത് സ്വിസ്, ജർമ്മൻ അംഗത്വം മാത്രം കവിയുന്നു. യൂറോപ്പിന്റെ വലുപ്പവും ജനസാന്ദ്രതയും കണക്കിലെടുക്കുമ്പോൾ മറ്റ് യൂറോപ്യൻ രാജ്യങ്ങളിലും ഡിഗ്നിറ്റാസ് അംഗങ്ങളുണ്ടെന്ന് ഉറപ്പാണ്. വിദേശികളുടെ അസിസ്റ്റഡ് സൂയിസൈഡിനെ സ്വിറ്റ്സർലൻഡിലെ വലതുപക്ഷ രാഷ്ട്രീയക്കാർ ആവർത്തിച്ച് വിമർശിക്കുകയും അതിനെ ആത്മഹത്യ ടൂറിസം എന്ന് (ജർമ്മൻ ഭാഷയിൽ സ്റ്റെർബെറ്റോറിസ്മസ്)മുദ്രകുത്തുകയും ചെയ്തു.
2006 ജനുവരിയിൽ, ചികിത്സിച്ച് മാറ്റാൻ കഴിയാത്ത ഡീജനറേറ്റീവ് രോഗം ബാധിച്ച ബ്രിട്ടീഷ് ഡോക്ടർ ആൻ ടർണർ ഒരു സൂറിച്ച് ക്ലിനിക്കിൽ വെച്ച് മരണം തിരഞ്ഞെടുത്തു. ബിബിസി അവരുടെ കഥ റിപ്പോർട്ട് ചെയ്തിരുന്നു. പിന്നീട്, 2009 ൽ, എ ഷോർട്ട് സ്റ്റേ ഇൻ സ്വിറ്റ്‌സർലൻഡ് എന്ന പേരിൽ അവരുടെ കഥ ജൂലി വാൾട്ടേഴ്‌സ് അഭിനയിച്ച് ഒരു ടിവി സിനിമയായി നിർമ്മിക്കപ്പെട്ടു.
2007 ൽ, ആത്മഹത്യ കരാറുകളിൽ ഏർപ്പെട്ട വിവാഹിതരായ ദമ്പതികൾ ഉൾപ്പെടെയുള്ള ആരോഗ്യമുള്ള വിദേശികൾക്ക് ആത്മഹത്യ ചെയ്യാനുള്ള നിയമപരമായ അനുമതി നേടാനുള്ള ശ്രമം ഡിഗ്നിറ്റാസ് ആരംഭിച്ചു.
2011 മെയ് 15 ന് നടന്ന ഒരു ഹിതപരിശോധനയിൽ, സൂറിച്ച് കന്റോണിലെ വോട്ടർമാർ മറ്റൊരാളുടെ സഹായത്തോടെയുള്ള ആത്മഹത്യ നിരോധിക്കുന്നതിനോ അല്ലെങ്കിൽ പ്രവാസികൾക്ക് ഇത് നിയമം വഴി നിരോധിക്കുന്നതിനോ ഉള്ള ആഹ്വാനങ്ങൾ നിരസിച്ചു. രേഖപ്പെടുത്തിയ 278,000 ബാലറ്റുകളിൽ, അസിസ്റ്റഡ് സൂയിസൈഡ് നിരോധിക്കാനുള്ള തീരുമാനം 85 ശതമാനം വോട്ടർമാർ നിരസിച്ചു, അതുപോലെ വിദേശികൾക്ക് ഇത് നിയമവിരുദ്ധമാക്കാനുള്ള തീരുമാനം 78 ശതമാനം പേരും നിരസിച്ചു.
യുണൈറ്റഡ് കിംഗ്ഡം
അസിസ്റ്റഡ് സൂയിസൈഡിന് തങ്ങളുടെ പ്രിയപ്പെട്ടവരെ മറ്റൊരു രാജ്യത്തേക്ക് കൊണ്ടുപോകുമ്പോൾ, പണം ഈടാക്കാതെ സൂയിസൈഡ് ടൂറിസത്തെ അനുവദിക്കുന്ന ബില്ലിൽ ഭേദഗതി പരിഗണിക്കുമെന്ന് 2009 ൽ ബ്രിട്ടീഷ് പാർലമെന്റ് വ്യക്തമാക്കി. അസിസ്റ്റഡ് സൂയിസൈഡ് നിരോധിക്കുന്ന നിയമം ബ്രിട്ടനിലുണ്ട്, എന്നാൽ അത്തരം കേസുകളിൽ ഇത് നടപ്പാക്കിയിട്ടില്ല.
അമേരിക്ക
1997 ൽ ഒറിഗൺ ഡെത്ത് വിത്ത് ഡിഗ്നിറ്റി ആക്റ്റ് പ്രാബല്യത്തിൽ വന്നു. 2008 ൽ വാഷിംഗ്ടൺ സ്റ്റേറ്റ് അവരുടെ നിയമം പാസാക്കി 2009 ൽ നടപ്പാക്കി. യോഗ്യതയുള്ള രോഗികളുടെ വ്യക്തിഗത ആവശ്യങ്ങൾ അടിസ്ഥാനമാക്കി ലൈസൻസുള്ള ഡോക്ടർമാർക്ക് മാത്രമേ ഈ നിയമങ്ങൾ നടപ്പിലാക്കാൻ കഴിയൂ. ദയാവധത്തിന് യോഗ്യത നേടുന്നതിന് രോഗികൾ സംസ്ഥാന ആവശ്യകതകൾ കൂടി പാലിക്കണം.
പുറം കണ്ണികൾ
വർഗ്ഗം:ആത്മഹത്യ വർഗ്ഗം:വിനോദസഞ്ചാരത്തിന്റെ തരങ്ങൾ വർഗ്ഗം:ദയാവധം
എക്സ്-റേ മത്സ്യം
തെക്കേ അമേരിക്കയിലെ ആമസോൺ, ഓറിനോകോ നദികളിൽ കണ്ടുവരുന്ന ശുദ്ധജല മത്സ്യമാണ് എക്സ്-റേ മത്സ്യം, X-ray fish,. ഇതിന്റെ മറ്റു പേരുകൾ :- എക്സ്-റേ ടെട്ര, ഗോൾഡൻ പ്രിസ്റ്റെല്ല ടെട്ര, വാട്ടർ ഗോൾഡ് ഫിഞ്ച്, എന്നും മറ്റുമാണ്. പ്രിസ്റ്റെല്ല എന്ന മത്സ്യജനുസ്സിലെ ഒരേയൊരു സ്പീഷിസാണിവ. അക്വേറിയങ്ങളിൽ വളർത്തുന്ന മത്സ്യങ്ങളിൽ ഏറ്റവും പേരുകേട്ട മത്സ്യങ്ങളിലൊന്നാണീ എക്സ്-റേ മീനുകൾ. ഇതിന്റെ ഏകദേശം സുതാര്യമായ ശരീരമാണ് ഇതിന്റെ ഏറ്റവും വലിയ പ്രത്യേകത.
അമേലിയ യോമാൻസ്
അമേലിയ യോമാൻസ് (മുമ്പ്, ലെ സ്യൂർ; മാർച്ച് 29, 1842 - ഏപ്രിൽ 22, 1913) ഒരു കനേഡിയൻ വൈദ്യനും വോട്ടവകാശവാദിയുമായിരുന്നു. അവളും അവളുടെ മുതിർന്ന മകൾ ലിലിയനും മനിറ്റോബയിലെ ആദ്യത്തെ വനിതാ ഡോക്ടർമാരായിരുന്നു.
ആദ്യകാല ജീവിതവും വിദ്യാഭ്യാസവും
1842 മാർച്ച് 29 ന് ക്യൂബെക്ക് സിറ്റിയിൽ പീറ്റർ ലെ സ്യൂറിന്റെയും ബാർബറ ഡോസണിന്റെയും പുത്രിയായി അമേലിയ യോമാൻസ് ജനിച്ചു. അവളുടെ അച്ഛൻ ഒരു സിവിൽ സർവൻറ് ആയിരുന്നു. അവൾ സ്വകാര്യ വിദ്യാഭ്യാസമാണ് നേടിയിരുന്നത്. ലെ സ്യൂർ 1860 ഒക്ടോബർ 16-ന് ക്യൂബെക്ക് സിറ്റിയിൽ വെച്ച് ഒരു മെഡിക്കൽ ഡോക്ടറായിരന്ന അഗസ്റ്റസ് എ. യോമാൻസിനെ വിവാഹം കഴിച്ചു. അവർക്ക് രണ്ട് പെൺമക്കളുണ്ടായിരുന്നു.
1878-ൽ അഗസ്റ്റസിന്റെ മരണശേഷം, മൂത്ത മകൾ ലിലിയനോടൊപ്പം അമേലിയ യോമാൻസ് മെഡിക്കൽ രംഗത്തേയ്ക്ക് പ്രവേശിക്കാൻ തീരുമാനിച്ചു. കനേഡിയൻ മെഡിക്കൽ വിദ്യായങ്ങൾ വനിതാ വിദ്യാർത്ഥിനികളെ സ്വീകരിക്കാത്തതിനാൽ, യോമൻസും മകളും മിഷിഗൺ യൂണിവേഴ്സിറ്റിയിലെ ആൻ ആർബർ മെഡിക്കൽ വിദ്യാലയത്തിൽ പഠനത്തിന് ചേർന്നു. 1883-ൽ യോമൻസിന് ബിരുദം ലഭിച്ചു. അതിനുശേഷം ലിലിയൻ ഇതിനകം മിഡ്‌വൈഫറിയും മെഡിസിനും പരിശീലിക്കുകയായിരുന്ന വിന്നിപെഗിലേക്ക് അവർ താമസം മാറി. യോമൻസിന്റെ രണ്ടാമത്തെ മകൾ ഷാർലറ്റ് നഴ്‌സായി മാറുകയും 1890-ൽ വിന്നിപെഗിലെ കുടുംബത്തോടൊപ്പം ചേരുകയും ചെയ്തു. ഡോക്ടർമാരായ, യോമൻസും മകളും ലൈംഗികത്തൊഴിലാളികളെയും ഭവനരഹിതരായ സ്ത്രീകളെയും പ്രാദേശിക ജയിലിൽ കഴിയുന്ന മറ്റുള്ളവരെയും പതിവായി ചികിത്സിച്ചിരുന്നു. ഈ അനുഭവങ്ങൾ ലൈംഗികമായി പകരുന്ന രോഗങ്ങളെക്കുറിച്ച് സ്ത്രീകളെ ബോധവൽക്കരിക്കുന്ന ഒരു ലഘുലേഖ എഴുതാൻ യോമൻസിനെ പ്രേരിപ്പിച്ചു. വിമൻസ് ക്രിസ്ത്യൻ ടെമ്പറൻസ് യൂണിയൻ (WCTU) ആണ് ഈ ലഘുലേഖ പുറത്തിറക്കിയത്.
മനിറ്റോബയിൽ സ്ത്രീകളുടെ വോട്ടവകാശത്തിനായി വാദിച്ച ആദ്യത്തെ ഇംഗ്ലീഷ് സംസാരിക്കുന്ന സംഘടനയായിരുന്നു WCTU. 1893-ൽ, രേഖപ്പെടുത്തപ്പെട്ട WCTU യുടെ പ്രവർത്തനത്തിന്റെ ആദ്യ വർഷം, യോമാൻസ് സംഘടനയുടെ ഒരു ഓഫീസറായി സേവനമനുഷ്ഠിച്ചു. 1893 ഫെബ്രുവരി 9-ന്, യോമൻസും ഡബ്ല്യു.സി.ടി.യുവും ചേർന്ന് വിന്നിപെഗിലെ ബിജോ തിയേറ്ററിൽ അർമിൻഡ മിർട്ടൽ ബ്ലേക്ക്ലി സംഘടിപ്പിച്ച ഒരു മോക്ക് പാർലമെന്റ് അരങ്ങേറ്റത്തിൽ, മാനിറ്റോബ നിയമസഭയെ ക്ഷണിക്കുകയും ചെയ്തു. നെല്ലി ലെറ്റിഷ്യ മോണി, എല്ല കോറ ഹിന്ദ് എന്നിവരുൾപ്പെടെയുള്ള മറ്റ് അംഗങ്ങൾ അനുകൂലവും പ്രതികൂലവുമായ വാദങ്ങൾ അവതരിപ്പിച്ചപ്പോൾ യോമാൻസ് അദ്ധ്യക്ഷ സ്ഥാനത്തായിരുന്നു. 1894-ൽ, മനിറ്റോബയിൽ ഈക്വൽ ഫ്രാഞ്ചൈസി അസോസിയേഷൻ രൂപീകരിക്കാൻ യോമാൻസ് സഹായിച്ചു. യോമാൻസ് 1896 മുതൽ 1897 വരെ WCTU യുടെ പ്രവിശ്യാ പ്രസിഡന്റായി സേവനമനുഷ്ഠിച്ചു.
പിന്നീടുള്ള ജീവിതവും മരണവും
യോമൻസിന്റെ മകൾ ഷാർലറ്റ് 1904-ൽ ജോലിക്കായി കാൽഗറിയിലേക്ക് താമസം മാറ്റിയതോടെ യോമൻസും ലിലിയനും അവളെ അവിടെ അനുഗമിച്ചു. അമേലിയ യോമാൻസ് 1913 ഏപ്രിൽ 22-ന് കാൽഗറിയിൽ വച്ച് അന്തരിച്ചു.
അവലംബം
വർഗ്ഗം:1842-ൽ ജനിച്ചവർ വർഗ്ഗം:1913-ൽ ജനിച്ചവർ
ഡ്രാഗൺഫ്ലൈ
ശാസ്ത്രലോകം കൗതുകത്തോടെ നോക്കുന്ന ശനിയുടെ ഉപഗ്രഹമായ ടൈറ്റനിലെ ജീവസാധ്യത തേടുന്ന നാസയുടെ ദൗത്യമാണ് ‘ഡ്രാഗൺ ഫ്ലൈ.’ 2026 ലാകും ദൗത്യം ഭൂമിയിൽ നിന്നു യാത്ര തിരിക്കുക. 2034-ൽ ടൈറ്റന്റെ ഉപരിതലത്തിലെത്തും. തുടർന്ന് പറന്നു നടന്ന് പര്യവേക്ഷണം നടത്തും.
ലക്ഷ്യം
ലക്ഷ്യം ഭൂമിയിലും ടൈറ്റനിലും സമാനമായുള്ള ജൈവ രാസസംയുക്തങ്ങൾ കണ്ടെത്തുകയും അതുവഴി ജീവസാധ്യത വിലയിരുത്തുകയാണ് ലക്ഷ്യം.
തുടക്കം
നാസയുടെ ‘ന്യൂ ഫ്രോണ്ടിയേഴ്സ് പ്രോഗ്രാമിന്റെ’ ഭാഗമായി യുഎസിലെ ജോൺ ഹോപ്കിൻസ് സർവകലാശാലാ സംഘം സമർപ്പിച്ച പദ്ധതിയാണ് ഡ്രാഗൺ ഫ്ലൈ.
സവിശേഷതകൾ
8 റോട്ടർവീലുകളുള്ള സവിശേഷവാഹനം. തവളച്ചാട്ടം പോലെ ഒരിടത്തു നിന്നു പറന്ന് മറ്റൊരിടത്തേക്ക് (ഒറ്റ പറക്കലിൽ 8 കി.മീ. താണ്ടും). ഇറങ്ങുന്നത് ടൈറ്റനിലെ ഷാങ്ഗ്രില മേഖലയിൽ. മൊത്തം 175 കി.മീ. താണ്ടി സാംപിളുകൾ ശേഖരിക്കും. സോളാർപാനലുകൾക്കു പകരം ഊർജ്ജം നൽകുന്നത് തെർമോ ഇലക്ട്രിക് ജനറേറ്ററുകൾ ആണ്.
അവലംബം
വർഗ്ഗം:നാസ വർഗ്ഗം:ബഹിരാകാശഗവേഷണകേന്ദ്രങ്ങൾ
സിഡ്നി സ്വീനി
സിഡ്‌നി ബെർണീസ് സ്വീനി (ജനനം: സെപ്റ്റംബർ 12, 1997) ഒരു അമേരിക്കൻ നടിയാണ്. ''എവരിവിംഗ് സക്സ്! (2018), ദ ഹാൻഡ്‌മെയ്‌ഡ്‌സ് ടെയിൽ (2018), ഷാർപ്പ് ഒബ്‌ജക്‌ട്‌സ് (2018). എന്നീ ടെലിവിഷൻ പരമ്പരകളിൽ അഭിനയിച്ചുകൊണ്ടാണ് അവർ ആദ്യം ജനശ്രദ്ധ നേടിയത് 2019-ൽ, ക്വെന്റിൻ ടരന്റിനോയുടെ വൺസ് അപ്പോൺ എ ടൈം ഇൻ ഹോളിവുഡ് എന്ന'' സിനിമയിലും അവർ അഭിനയിച്ചു.
കെ. ബാലകൃഷ്ണ മേനോൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''കെ. ബാലകൃഷ്ണ മേനോൻ''' (ജീവിതകാലം: 15 മാർച്ച് 1899 - 16 മേയ് 1988). വടക്കാഞ്ചേരി നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് പി.എസ്.പി.യുടെ പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. കേരളാ നിയമസഭയിൽ അംഗമാകുന്നതിന് മുൻപ് 1949-53 വരെ തിരു-കൊച്ചി നിയമസഭയിലും 1945-48 വരെ കൊച്ചി നിയമസഭയിലും ബാലകൃഷ്ണമേനോൻ അംഗമായിട്ടുണ്ട്. കൊച്ചി നിയമസഭയിൽ പറമ്പി ലോനപ്പൻ മന്ത്രിസഭയിൽ തൊഴിൽ വകുപ്പ് (1946), ടി.കെ. നായർ മന്ത്രിസഭയിൽ ഭക്ഷ്യം, വിദ്യാഭ്യാസം (1947-48) എന്നീ വകുപ്പുകളുടേയും മന്ത്രിയായിരുന്നു അദ്ദേഹം.
അവലംബം
വർഗ്ഗം:1899-ൽ ജനിച്ചവർ വർഗ്ഗം:മാർച്ച് 15-ന് ജനിച്ചവർ വർഗ്ഗം:1988-ൽ മരിച്ചവർ വർഗ്ഗം:മേയ് 16-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:കൊച്ചി നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ
നികിത സ്റ്റനെസ്ക്യു
റുമേനിയ ൻ കവിയും ഉപന്യാസകാരനുമായിരുന്നു നികിത സ്റ്റനെസ്ക്യു.(ജ: മാർച്ച് 31, 1933 – ഡിസം: 13, 1983 )
1952ൽ സ്റ്റനെസ്ക്യു ബുക്കാറെസ്റ്റ് സർവ്വകലാശാലയിൽ, ഭാഷാശാസ്ത്രം, തത്ത്വചിന്ത, സാഹിത്യം എന്നിവ പഠിക്കാൻ ചേർന്ന  സ്റ്റനെസ്ക്യുപഠനശേഷം പല സാഹിത്യമാസികകളുടെയും എഡിറ്ററായി. 1975ൽ അദ്ദേഹം ഹെർഡർ സമ്മാനത്തിനു അർഹനായി. 1979ൽ നോബൽ പുരസ്ക്കാ രത്തിനും നിർദ്ദേശിക്കപ്പെട്ടിരുന്നു.
പുറംകണ്ണി
<ul><li href="Category:Articles with hCards"> Romanian Poetry - Nichita Stanescu</li></ul>
വർഗ്ഗം:1933-ൽ ജനിച്ചവർ വർഗ്ഗം:1983-ൽ മരിച്ചവർ
അഹല്യഭായ് ഹോൾക്കർ
മറാത്ത ഭരിച്ചിരുന്ന മാൾവാ രാജവംശത്തിലെ ഒരു റാണിയായിരുന്നു അഹല്യഭായ് ഹോൾക്കർ (1725 മെയ് 31 – 1795 ആഗസ്റ്റ് 13) മഹാരാഷ്ട്രയിലെ അഹമ്മദ്നഗറിലുള്ള ചൗഡി ഗ്രാമത്തിലാണു് ഇവർ ജനിച്ചതു്. 1754ലെ കുംഭേർ യുദ്ധത്തിൽ അഹല്യാഭായിയുടെ ഭർത്താവായ ഘാണ്ഡറാവു ഹോൾക്കർ മരിച്ചു. ഇതിനു ശേഷം ഭരണം കയ്യാളിയിരുന്ന ഭർതൃപിതാവും മരിച്ചതിനെത്തൂടർന്നാണു് അഹല്യയ്ക്ക് മാൾവയുടെ അധിപതിയാകേണ്ടി വന്നത്. ഠഗ്ഗി രാജവംശത്തിൽ നിന്ന് മറാത്തയെ സംരക്ഷിക്കാൻ കഴിഞ്ഞത് ഇവരുടെ ഭരണനേട്ടമായി കരുതപ്പെടുന്നു. ഇൻഡോറിനെ ഒരു ചെറിയ ഗ്രാമമെന്ന നിലയിൽ നിന്നും ഒരു നഗരമെന്ന നിലയിലും രാജ്യതലസ്ഥാനമെന്ന നിലയിലും വളർത്തിയത് അഹല്യഭായിയാണു്. ഇവരുടെ സ്മരണാർത്ഥം ഇൻഡോർ വിമാനത്താവളത്തിനു് ദേവി അഹല്യഭായ് ഹോൾക്കർ വിമാനത്താവളം ഏന്നാണ് പേരു നൽകിയിരിക്കുന്നത്.
വർഗ്ഗം:1725-ൽ ജനിച്ചവർ വർഗ്ഗം: 1795-ൽ മരിച്ചവർ വർഗ്ഗം:മേയ് 19-ന് ജനിച്ചവർ
അവധി ഭാഷ
ഹിന്ദിയുടെ ഒരു ഉപഭാഷയാണ് ഉത്തർ പ്രദേശിന്റെ മദ്ധ്യഭാഗത്തുള്ള ഒരു പ്രദേശമായ അവധിൽ സംസാരിക്കപ്പെടുന്ന ഭാഷയായ അവധി. ഹിന്ദിയുടെ പൂർവീ വിഭാഗത്തിൽപ്പെടുന്ന ഒരു ഉപഭാഷയാണിത്.
ഉത്തർ പ്രദേശിലെ അവധ് ,ലോവർ ദൊവാബ് മേഖലകൾ, മധ്യ പ്രദേശ്, ബീഹാർ ദില്ലി സംസ്ഥാനങ്ങളിലെ ചില പ്രദേശങ്ങൾ, നേപാളിലെ ലുംബിനി, രാപ്തി, ഭേരി എന്നീ പ്രദേശങ്ങളിൽ അവധി സംസാരിക്കപ്പെടുന്നു. ലോകത്തിലെ ഏറ്റവും കൂടുതൽ ആൾക്കാർ സംസാരിക്കുന്ന ഭാഷകളിൽ 29-ആം സ്ഥാനമാണ് ഈ ഭാഷക്കുള്ളത്. ഭക്തകവിയായിരുന്ന ഗോസ്വാമി തുളസീദാസ് രചിച്ച രാമചരിത് മാനസ് (തുളസീദാസ് രാമായണം), ഹനുമാൻ ചാലിസ എന്നീ കൃതികൾ ഈ ഭാഷയിലാണ് രചിയ്ക്കപ്പെട്ടിരിയ്ക്കുന്നത്.